7 - 5 8 6 1 - 8 1 - 1 8 9 - 8 7 9 N B S I MEMUPUK BUDAYA SEKOLAH POSITIF DALAM NORMA BAHARU Buku Panduan untuk Pendidik
MEMUPUK BUDAYA SEKOLAH POSITIF DALAM NORMA BAHARU Buku Panduan untuk Pendidik Kata Aluan Pesanan Moderator Budaya Sebagai Aroma Sesuatu Tempat Biografi ahli Panel Kata Pengantar: Membina Budaya Sekolah Positif 1. MEMAHAMI BUDAYA SEKOLAH 1.1 Tiga tahap kebudayaan 1.2 Tiga pertimbangan dalam pembentukan budaya 2. MENETAPKAN PRINSIP-PRINSIP PANDUAN 2.1 Pernyataan misi sekolah sebagai visi panduan anda 2.2 Matlamat, Proses-proses, dan Orang 2.3 Menggunakan kepimpinan berteraskan nilai untuk membentuk budaya sekolah 3. MEMBINA KOMUNITI ANDA 3.1 Pengetua sekolah sebagai Ketua Pembentuk Budaya 3.2 Membangun dan menggerakkan rangkaian sokongan anda 26 3.3 Menjaga komuniti dan jalinan perhubungan Translated by: Tham Yin Yee Reviewed by: English Artiste Enterprise 2021@The HEAD Foundation ii iii iv v viii 1 2 4 11 12 15 19 23 24 31 4. MENJALIN HUBUNGAN SEKOLAH YANG KUKUH 4.1 Membina keluarga besar di sekolah 4.2 Menjaga semangat kemasyarakatan secara maya 4.3 Guru homeroom sebagai titik fokus perhubungan 5. MEMBENTUK SEKOLAH YANG PENYAYANG 5.1 Mewujudkan persekitaran pekerjaan maya yang menyokong 52 5.2 Detik-detik pengajaran COVID-19 5.3 Bagaimana cara untuk mewujudkan suasana penyayang di sekolah 6. MEMBENTUK MURID YANG HOLISTIK 6.1 Hubungan sebagai tonggak pembelajaran 6.2 Pembelajaran berpandukan aspirasi 6.3 Mewujudkan budaya belajar di sekolah anda 7. MEMUPUK PEMBELAJARAN SEPANJANG HAYAT DALAM KALANGAN GURU KITA 7.1 Membantu guru supaya mereka terus maju 7.2 Membangunkan pembangunan profesional secara berstruktur 7.3 Ekosistem pengajaran dan pembelajaran yang menyeluruh Soalan Renungan Pesanan Penutup Making HEADway 37 38 42 44 51 54 58 63 64 68 7 1 75 76 80 84 91 98 99
KATA ALUAN Setahun telah berlalu sejak COVID-19 diisytiharkan sebagai pandemik global, di mana negara dan sistem persekolahan masing-masing menghabiskan hampir sepanjang tahun dalam keadaan sekatan pergerakan. Selain daripada memenuhi keperluan pembelajaran murid dengan kadar segera, golongan pendidik juga perlu mewujudkan suasana sekolah dan menyediakan murid yang berorientasikan kesediaan masa hadapan. Apabila sejarawan mengimbas kembali saat ini, COVID-19 akan dilihat sebagai titik perubahan untuk inovasi dan anjakan daripada model pendidikan zaman perindustrian ini. Pembelajaran-luar-sekolah akan menjadi semakin popular, di mana pembelajaran dalam talian, hub pendidikan masyarakat dan persekolahan di rumah menggantikan sekolah fizikal. Pembelajaran berpusatkan murid, penguasaan kemahiran dan permasalahan dunia sebenar perlu menjadi tumpuan utama pendidikan. Guru-guru tidak lagi berperanan sebagai pembekal ilmu semata-mata, sebaliknya sebagai mentor untuk membimbing pembelajaran murid dari segi akademik dan pembangunan sahsiah. Sekolah perlu melahirkan warganegara global yang holistik dan bukan sahaja untuk tenaga penggerak ekonomi. Ketidakpastian dan kesukaran yang disebabkan oleh pandemik ini mendesak pembentukan dan pemampanan budaya sekolah yang positif, seiring dengan langkah kita ke era pendidikan baharu. Kepimpinan yang bersifat menyokong, jalinan hubungan masyarakat yang erat, kerjasama antara guru, dan penekanan kepada nilai empati boleh memberi kesan positif terhadap hasil pembelajaran murid. Lebih penting lagi, sekolah harus membentuk budaya belajar dan mewujudkan struktur untuk meningkatkan minat dan semangat keempunyaan dalam kalangan murid dan warga sekolah ke atas pembelajaran mereka sendiri. Budaya sekolah yang positif juga dapat berfungsi sebagai jaring pelindung sekolah daripada malapetaka yang tidak dijangka. Sejajar dengan permulaan penggal persekolahan baharu ini, saya berharap buku panduan ini digunakan sebagai sumber rujukan dan inspirasi dalam bekerjasama dengan pasukan anda untuk mewujudkan budaya sekolah yang anda mahukan dan membangkit semula dengan lebih baik. S. Gopinathan Penasihat Akademik The HEAD Foundation ii PESANAN MODERATOR Terserlah jelas daripada siri webinar pertama, "Kepimpinan Pendidikan dalam Krisis" bahawa kepimpinan sekolah yang memupuk budaya positif amat diperlukan. Budaya merupakan faktor penting yang tidak kelihatan yang menyatukan komuniti, dan pemimpin sekolah hari ini sedar bahawa budaya keterbukaan dan kepercayaan adalah amat penting dalam menyatukan komuniti, terutamanya dalam menghadapi waktu yang tidak menentu ini. Seperti yang telah dikongsikan oleh para pemimpin sekolah yang lain dalam siri webinar kedua "Budaya Sekolah Positif dalam Norma Baharu", ternyata bahawa kunci ketahanan sekolah adalah untuk menerima perubahan dan bukannya mengelakkan diri daripadanya. Malah, ramai pengetua sekolah merupakan antara yang terawal untuk mengakui bahawa mereka tiada pilihan lain ketika menghadapi pandemik yang impaknya masih belum didokumentasikan sepenuhnya. Apabila seseorang itu terseret ke dunia pembelajaran dalam talian yang masih asing dan terpaksa menghadapi cabaran teknologi, secara tiba-tiba dan menakjubkan semuanya menjadi mungkin. Buku panduan ini menggambarkan proses pembinaan budaya di sekolah dari tahap pencetusan idea sehingga pembentukannya seperti yang dibincangkan dalam siri webinar. Ianya menunjukkan kepentingan dalam menjalinkan hubungan antara komuniti sekolah dengan masyarakat sekelilingnya di dalam proses ini. Budaya sekolah positif yang sama ini juga membawa kepada budaya penyayang di mana murid dan guru mengenali dan memmuridi cara- cara untuk memperkasakan serta menyokong satu sama lain. Ini seterusnya mewujudkan persekitaran di mana sekolah membangunkan struktur pembelajaran yang menyokong dalam kalangan murid dan juga guru-guru. Perlu ditekankan juga bahawa semua ahli panel ini merupakan pengamal dan mereka berkongsi pengalaman dan apa yang telah mereka muridi mengenai pendidikan dalam norma baharu ini. Menerusi mereka, kami telah melihat bahawa pembinaan budaya sekolah yang positif adalah cara untuk mengharungi gelombang perubahan ini, dan saya berharap siri webinar serta buku panduan ini dapat membantu anda dalam perjalanan untuk membina budaya anda. Belinda Charles Mantan Dekan Akademi Pengetua Singapura iii
Budaya Sebagai Aroma Sesuatu Tempat Bandingkan bandar Kolkata, India pada musim panas dan hutan Fontainebleau, Perancis pada musim bunga. Bandar Kolkata panas, lembap dan kering, menimbulkan perasaan terkekang dan kelesuan, manakala hutan Fontainebleau terasa segar dan bertenaga, membangkitkan perasaan bebas dan mencetuskan kreativiti. Profesor Sumantra Ghoshal1, seorang pakar pengurusan berpengaruh, menggambarkan kejadian ini sebagai 'aroma tempat' iaitu konteks dimana sesuatu organisasi itu beroperasi - dan bagaimana ia boleh melumpuhkan atau mambangkitkan pekerja. Mengubah konteks persekitaran kerja seseorang adalah lebih berkesan untuk meningkatkan motivasinya daripada mengubah individu tersebut. Organisasi boleh mewujudkan sistem dan strategi transformasi yang rumit namun banyak yang akhirnya gagal kerana budaya di sebaliknya tidak berubah. Mengubah aroma tempat perlu bermula dari peringkat atasan ke bawah. Kepimpinan sekolah berkemampuan untuk mewujudkan pelbagai aspek yang mendorong tingkah laku positif dalam kalangan murid dan kakitangan sekolah, iaitu regangan, disiplin, kepercayaan, dan sokongan serta bergantung kepada penglibatan secara peribadi dengan komuniti sekolah. Sama seperti bagaimana memasuki hutan Fontainebleau pada musim bunga membuatkan seseorang berasa segar dan ingin berlari dan melompat, para pemimpin sekolah harus menyasarkan kewujudan persekitaran dan budaya sekolah yang membolehkan kakitangan sekolah dan murid merasa bermotivasi dan bersemangat untuk belajar secara intrinsik. Diadaptasi dari "The Smell of the Place by Professor Sumantra Ghoshal - Transcript" di 1 Professor Sumantra Ghoshal adalah profesor INSEAD dan London Business School, dan merupakan Dekan pengasas Indian School of Business di Hyderabad. Beliau terkenal dengan ucapannya "Aroma tempat" di Persidangan Forum Ekonomi Dunia di Davos pada tahun 1995. iv BIOGRAFI AHLI PANEL Jean Francis V. Dela Cruz adalah Guru Bertugas di Sekolah Rendah Santiago A. De Guzman di Filipina. Beliau percaya bahawa dengan mengoptimumkan penggunaan ICT untuk meningkatkan akses dan kualiti perkhidmatan pendidikan, pihak berkepentingan dalaman dan luaran sekolah akan melibatkan diri secara aktif untuk memantau dan mengawasi aktiviti pengajaran dan pembelajaran serta memberi bantuan teknikal ke arah budaya amalan dan kecemerlangan yang lebih baik. K. Govindan adalah bekas Pengetua Sekolah Rendah Peiying di Singapura. Beliau telah berkhidmat sebagai seorang pendidik selama 37 tahun, daripada peranan guru kelas kepada Ketua Jabatan, Penolong Kanan, Penilai Kualiti Kanan, sehingga memegang jawatan sebagai Pengetua. Beliau percaya bahawa kunci peningkatan pembelajaran murid adalah melalui strategi inovatif untuk membawa keseronokan kepada pembelajaran bagi setiap kanak-kanak. Moliah Hashim adalah Pengetua Sekolah Rendah Princess Elizabeth di Singapura. Sebelum ini, beliau berkhidmat sebagai Ketua Pegawai Eksekutif Yayasan MENDAKI selama empat tahun dari Disember 2009 hingga Disember 2013. Sepanjang kerjayanya, beliau telah memegang beberapa jawatan penting termasuk Pengetua Sekolah Rendah Northland dan Superintendent Sekolah Kluster bagi Bahagian Sekolah Selatan. Sehingga kini, beliau telah berkhidmat di Kementerian Pendidikan selama 35 tahun. Elsie Jeremiah menyertai Kementerian Pendidikan Singapura sebagai seorang guru pada tahun 1979. Sejak tahun 1998, beliau telah memainkan pelbagai peranan kepimpinan sekolah. Dalam usaha membina budaya belajar di sekolah-sekolah di bawah kepimpinannya, Elsie berfokus kepada peningkatan kompetensi kakitangan sekolah untuk memastikan pembelajaran di setiap kelas dan keseronokan pembelajaran untuk setiap kanak-kanak. Beliau percaya bahawa ini membolehkan setiap kanak-kanak untuk menerokai dan mencapai potensi mereka demi kesejahteraan masyarakat. v
vi Sherly Kalatting adalah Penolong Kanan Hal Ehwal Murid dan guru Fizik di Sekolah Menengah PENABUR di Kelapa Gading, Indonesia. Beliau telah mengajar Fizik selama 20 tahun. Minatnya dalam mengajar mendorong beliau untuk menjadikan perkembangan murid sebagai matlamat muktamadnya. Setelah bertahun-tahun melibatkan diri secara aktif dalam bidang ini, beliau sedar bahawa guru adalah peranan istimewa yang membolehkan beliau mendidik murid-muridnya. Shiarell Loida Mangilit-Cruz adalah Pengetua I di Sekolah Rendah Ramon Magsaysay di Filipina. Beliau berkhidmat sebagai guru selama 20 tahun dan kemudian lulus Peperiksaan Pengetua pada tahun 2014. Minat dalam pendidikan telah membawa dirinya ke pelbagai bandar dalam negara sebagai pelatih dan penceramah. Yenny Dwi Maria kini adalah Pengetua di SMPN 211 Jakarta di Indonesia. Beliau memulakan kerjayanya dalam pendidikan sebagai guru Bahasa Inggeris sekolah menengah dan kemudian memperluaskan peranannya menjadi penggubal kurikulum dan pentaksiran, serta pelatih guru kebangsaan. Beliau memulakan peranan kepimpinan secara formal sebagai pengetua pada tahun 2016. Fokus beliau tertumpu kepada persekitaran sekolah, literasi, kolaborasi, dan pendidikan sepanjang hayat yang tampak jelas dalam program yang telah beliau bangunkan. Wai Yin Pryke kini merupakan Pengarah Pendidikan dan Penglibatan Masyarakat di Lembaga Warisan Kebangsaan, Singapura. Berakar umbi sebagai seorang pendidik, beliau pernah berkhidmat sebagai Pengarah Pembangunan Profesional di Akademi Guru Singapura, di mana beliau meneliti keperluan pembelajaran guru di Singapura dan pembangunan etos yang utuh untuk profesion tersebut. Tan Chor Pang mempunyai lebih dua dekad pengalaman dalam kepimpinan sekolah. Sebagai seorang Pengetua, beliau terkenal sebagai seorang yang mendahului zamannya di dalam kebolehannya menyelesaikan masalah secara inovatif dan kepimpinan strategik. Inovasinya yang paling terkini adalah pendekatan persekolahan baharu yang berorientasikan kekeluargaan dan aktiviti kokurikulum. Model tersebut meraih MOE Innergy Gold Award 2019. Hos dan moderator: Belinda Charles berkhidmat di Akademi Pengetua Singapura dalam bidang pementoran dan kini merupakan pensyarah sambilan di Kumpulan Akademik Psikologi dan Pembangunan Kanak-kanak dan Manusia di Institut Pendidikan Kebangsaan Singapura. Sebelum bersara daripada perkhidmatan pendidikan, Puan Charles telah memimpin pelbagai jenis sekolah di Singapura sebagai pengetua sekolah. Selepas bersara pada tahun 2010, beliau memegang jawatan sebagai Dekan Akademi Pengetua selama tujuh tahun. Penafian: Semua perbincangan yang diajukan adalah pendapat penulis masing-masing dan tidak mewakili pandangan Kementerian Pendidikan, pejabat pendidikan tempatan atau sekolah masing-masing, atau The HEAD Foundation. vii
KATA PENGANTAR Membina Budaya Sekolah Positif Budaya Sekolah mempunyai pelbagai aspek berlandaskan kepercayaan dan nilai dominan, organik, berkembang dari masa ke masa dan boleh dibentuk. Sekiranya budaya sekolah yang positif mendatangkan hasil yang positif, maka yang sebaliknya juga adalah benar - budaya sekolah boleh menjadi kurang positif (bahkan negatif). Sebalik daripada menambahbaik pengajaran dan pembelajaran, tercetusnya suatu kitaran yang ganas, menyebabkan prestasi akademik merosot, mempengaruhi keyakinan murid dan guru dan menimbulkan rasa putus asa dan apati. Untuk menerangkan budaya dan prestasi sekolah yang kurang positif, kita harus memahami motivasi manusia terlebih dahulu, dan bukan sahaja kepercayaan dan nilai kendiri. Walau kepercayaan dan nilai adalah teras pembinaan budaya, namun ianya tidak mencukupi. Nilai sekolah yang tersurat - nilai-nilai yang dinyatakan oleh sekolah sebagai nilai yang dijunjung, berbeza dengan nilai yang tersirat - nilai-nilai sebenar yang diamalkan oleh sekolah dalam tanggapan warga sekolah. Nilai-nilai tersurat dinyatakan di misi, visi dan nilai teras sekolah, manakala nilai tersirat boleh diperhatikan melalui tingkah laku dan perbuatan kakitangan sekolah dan murid. Cara pemikiran dan tingkah laku yang didukung oleh seseorang tidak semestinya sama dengan apa yang ditunjukkan melalui perlakuan mereka. viii Pertanyaan yang harus diajukan seterusnya adalah "apakah halangan- halangan kepada penggubalan penerapan nilai yang disokong ini?" Antara halangan yang mungkin adalah: Motivasi: Kakitangan mungkin tidak mempunyai insentif atau motivasi untuk bertindak; Kompetensi: Kakitangan mungkin tidak menyedari bahawa cara tindakan yang diambil adalah salah atau tidak berkemampuan untuk melakukannya dengan betul; Struktur: Sekolah mungkin tidak memberikan sokongan, masa atau ruang yang mencukupi untuk membolehkan kakitangan mengambil tindakan yang betul; Nilai bercanggah: cth. Kecekapan vs Keberkesanan, Autonomi vs Penjajaran. Untuk memahami isu yang rumit ini, kita boleh mengemukakan soalan- soalan berikut: Apakah yang boleh dikenal pasti? Apakah yang boleh diambil tindakan? Apakah yang boleh diukur? Apakah kejayaan awal yang mudah dicapai? Di manakah, bilakah dan bagaimanakah kitaran positif boleh dicetuskan? Dengan pemahaman ini, kita dapat melihat bahawa terdapatnya unsur budaya yang boleh dikenal pasti, dilaksanakan dan diukur. Seterusnya, kita boleh memulakan perjalanan pembinaan budaya kita! Moliah Hashim Pengetua Sekolah Rendah Princess Elizabeth, Singapura ix
1 1 MEMAHAMI BUDAYA SEKOLAH Pemimpin-pemimpin sekolah bersetuju bahawa 'budaya sekolah' yang positif adalah ideal; kajian juga menunjukkan bahawa budaya sekolah yang positif boleh meningkatkan kadar kehadiran, pencapaian akademik dan kesejahteraan murid, serta pengekalan guru1. Akan tetapi, apakah yang dimaksudkan dengan budaya sekolah yang positif? Seperti yang ditakrifkan oleh Michael Fullan dalam panduan terkenalnya "Memimpin dalam Budaya Perubahan"2, budaya sekolah adalah kepercayaan dan ekspektasi yang jelas terbukti melalui cara sesebuah sekolah itu beroperasi. Ia adalah pengaruh dan sikap yang tersirat di dalam sekolah dan boleh dilihat melalui kualiti berinteraksi, daya usaha dan hasil kerja sesebuah sekolah itu. Dalam menangani cabaran untuk mengikuti perubahan dalam pendidikan, budaya sekolah sering diketepikan untuk memberi laluan kepada isu-isu lain yang lebih kritikal dan memerlukan penyelesaian segera. Namun, perlu ditekankan bahawa pemahaman budaya sekolah adalah amat penting. Langkah yang praktikal untuk melaksanakan perubahan dan mengukur hasil hanya boleh diambil apabila kita memahami nilai dan tingkah laku warga sekolah yang tidak ketara. 1.1 Tiga tahap kebudayaan Cik Shiarell Loida Mangilit-Cruz PROFIL SEKOLAH Ramon Magsaysay Elementary School Kota Quezon, Filipina Sekolah Rendah Awam Cik Shiarell Loida Mangilit-Cruz menyertai Sekolah Rendah Ramon Magsaysay ketika pandemik melanda. Bagi menyesuaikan diri dengan persekitaran sekolah baharu dan memimpin sekolahnya dengan selamat melalui pembelajaran jarak jauh, Shiarell memanfaatkan kerangka budaya tiga tahap Schein3 dengan pantas untuk memahami kepercayaan lazim dalam komuniti sekolah serta memudahcarakan komunikasi dan pengagihan sumber yang berkesan. 1,500 murid 45 kakitangan Segitiga Budaya Schein Semua tanda kebudayaan yang ketara dalam sesuatu organisasi Artifak Lebih cetek Nilai organisasi yang termaktub di pernyataan awam Nilai tersurat Lebih mendalam Kepercayaan asas tentang sekolah dan sebab-sebab kewujudannya Andaian asas 1 Dipetik dari "Kesan Persekitaran Sekolah Positif" oleh Majlis Hak Kanak-kanak 2 Michael Fullan, O.C. adalah penyelidik pendidikan dari Kanada dan mantan dekan Institut Pengajian Pendidikan Ontario (OISE). Beliau kini adalah Pengarah Kepimpinan Global, Pedagogi Baharu untuk Pembelajaran Mendalam. 3 Edgar H. Schein adalah Profesor Emeritus di MIT Sloan School of Management. Segitiga Budaya adalah salah satu hasil kerjanya yang membuka lembaran baharu dan terkenal. 2
Andaian asas Pemahaman budaya yang paling mendalam adalah mengenalpasti andaian asas komuniti sekolah anda. Ini merupakan harapan dan andaian asas yang mempengaruhi nilai dan tingkah laku warga sekolah, yang mungkin tidak ketara pada awalnya. Sebagai contoh, dua harapan utama Sekolah Rendah Ramon Magsaysay secara dasar adalah: Murid harus mencapai prestasi tinggi secara konsisten dalam program akademik dan bukan akademik; dan Guru harus mencapai prestasi tinggi dalam pengajaran dan ilmu pengetahuan mata muridan, dan juga dalam aspek penulisan, penyelidikan, inovasi, dan kepimpinan. Memahami andaian asas seperti ini membantu Shiarell mengurus harapan kakitangan dan muridnya, serta menangani permasalahan yang mungkin berlaku dalam proses penyesuaian ke arah pembelajaran maya. Nilai tersurat Tahap kedua dalam pemahaman budaya sekolah anda adalah untuk mengenal pasti nilai-nilai yang dijunjung oleh sekolah. Ini adalah nilai peribadi dan nilai sekolah yang dinyatakan, dan yang boleh diukur serta diuji di sekolah. Contohnya di Filipina, semua golongan pendidik digalakkan untuk memupuk dan menyokong sekolah dalam usaha menerapkan nilai kewarganegaraan kepada muridnya seperti kepercayaan kepada Tuhan, berperikemanusiaan, semangat kebangsaan, dan perlindungan alam sekitar. Artifak Artifak adalah petunjuk budaya sekolah yang paling ketara dan mudah dikesan. Ia adalah tanda fizikal yang boleh dilihat dan membentuk tanggapan pertama terhadap sesebuah sekolah. Sebagai contoh, persekitaran sekolah yang bersih dan muridnya yang bersopan santun adalah artifak kepada nilai perlindungan alam sekitar dan nilai perikemanusiaan yang dijunjung oleh sekolah itu. 3 1.2 Tiga pertimbangan dalam pembentukan budaya Encik Tan Chor Pang PROFIL SEKOLAH Boon Lay Secondary School Singapura Satu aspek penting untuk membina dan mengekalkan budaya sekolah yang positif adalah melalui perancangan yang mantap. Encik Tan Chor Pang menghuraikan tiga pertimbangan utama dalam permulaan perjalanan membina budaya bagi pemimpin-pemimpin sekolah. Sekolah Menengah Awam 850 murid 1 st Level 2nd Level 3rd Level 90 kakitangan 1. Mencari punca masalah Selain daripada bertindak pantas untuk mengatasi masalah yang dapat dilihat dengan penyelesaian jangka pendek, para pemimpin harus mengambil masa untuk mengenal pasti dan menyelesaikan punca bagi masalah yang berulang. Ini akan menghasilkan pulangan yang mampan dan lebih berimpak. Untuk mencapai usaha ini, pemimpin boleh: Tanyakan sekurang-kurangnya tiga tahap soalan sebab-akibat; dan Kenal pasti sekiranya isu yang sama menjadi punca kepada masalah lain. Kunci penyelesaian jangka panjang yang mampan adalah dengan mengenalpasti punca bagi pelbagai masalah yang boleh dilihat. 4
2. Meraih kemenangan kecil lebih awal Oleh kerana pengenalpastian punca dan perubahan cara pemikiran memakan masa dan usaha, meraih kejayaan kecil terlebih dahulu untuk menunjukkan kemajuan boleh meningkatkan semangat ibu bapa, murid, dan kakitangan sekolah. 3. Gagal dengan tangkas, jatuh ke hadapan, selesaikan dengan peningkatan Sebelum mengambil tindakan, para pemimpin perlu mendefinisikan kejayaan, tetapkan sasaran, dan pantau hasil-hasil secara berkala. Penambahbaikan budaya sekolah yang berjaya boleh diukur berdasarkan data atau diperhatikan melalui kelakuan. Gunakan kitaran perubahan yang singkat dan pantas. Sekiranya tidak mendatangkan hasil selepas 2 atau 3 kitaran, lakukan proses penyesuaian segera atau pertimbangkan sama ada perubahan kepada rancangan asal diperlukan. Walaupun kegagalan adalah sebahagian penting daripada proses ini, kaedah berulang ini memastikan setiap percubaan lebih berkesan daripada yang sebelumnya, dan setiap kitaran adalah proses pembelajaran untuk kitaran seterusnya. Cubalah! Kenal pasti satu masalah di sekolah anda yang memerlukan perhatian segera dan cari punca masalah tersebut. Apakah yang mungkin menjadi punca kepada masalah ini? (Tahap Pertama) Apakah yang mungkin menjadi punca kepada sebab ini? (Tahap Kedua) 5 Apakah lagi yang mungkin menjadi punca kepada sebab ini? (Tahap Ketiga - kemungkinan besar inilah punca masalah yang dicari) Senaraikan dua cadangan penyelesaian untuk mengatasi punca yang telah dikenal pasti. 1. 2. 6
Catatkan pemikiran anda!
9 10
2 11 MENETAPKAN PRINSIP-PRINSIP PANDUAN Kepimpinan dan pembentukan budaya sekolah semuanya bermula daripada nilai. Penetapan nilai-nilai teras sekolah kita dapat memandu setiap langkah dalam proses pembinaan budaya. Penjajaran nilai, pernyataan misi dan visi sekolah dapat mewujudkan kesefahaman dalam kalangan kakitangan sekolah dan murid mengenai prinsip utama yang mempengaruhi tindak-tanduk sekolah. Penerapan nilai sekolah yang utuh dapat membentuk komuniti murid, kakitangan, pemimpin sekolah dan anggota masyarakat yang erat, di mana tindakan dan tingkah laku mereka adalah berdasarkan persefahaman, sokongan dan kasih sayang di antara satu sama lain. Ini seterusnya membina budaya sekolah yang kukuh dan sihat. Adanya budaya sekolah yang kukuh dan berasaskan nilai-nilai yang teguh memberikan ketahanan dan fleksibiliti kepada sekolah-sekolah untuk mengharungi cabaran masa hadapan yang tidak menentu di saat kita menjejaki zaman di mana gangguan pendidikan menjadi semakin kerap, dan pembelajaran jarak jauh atau hibrid menjadi sebahagian daripada norma baharu kita. PROFIL SEKOLAH Kuo Chuan Presbyterian Secondary School Singapura Sekolah Menengah Awam 1,000 murid 100 kakitangan 2.1 Pernyataan misi sekolah sebagai visi panduan anda Cik Elsie Jeremiah PERNYATAAN MISI Pernyataan misi adalah penting dalam usaha membentuk budaya sekolah untuk memaklumkan kepada warga sekolah mengenai budaya, sistem kepercayaan, tindakan dan tingkah laku yang diharapkan daripada mereka. Ia menetapkan harapan dan hala tuju yang menyeluruh, serta menyampaikan etos sekolah kepada murid dan kakitangan sekolah. Pernyataan misi sekolah adalah titik permulaan yang baik untuk mengenal pasti matlamat utama sekolah dan nilai-nilai yang akan membimbing komuniti untuk mencapai matlamat ini. Cik Elsie Jeremiah, mantan Pengetua Sekolah Menengah Kuo Chuan Presbyterian, menghuraikan bagaimana pernyataan misi sekolah berfungsi sebagai petunjuk tingkah laku dan amalan yang diinginkan untuk membentuk budaya sekolah. 12
1. Apakah peranan kami sebagai sekolah? Misi Sekolah Kuo Chuan menyatakan hala tuju sekolah iaitu perkembangan holistik setiap kanak-kanak dari segi intelektual, fizikal, sosial dan emosi. Pernyataan Misi Sekolah Menengah Kuo Chuan Presbyterian "Kami menyediakan persekitaran Kristian yang kondusif dan memupuk bagi perkembangan holistik setiap anak melalui penglibatan yang tinggi dan pencapaian melalui pembelajaran serta keseronokan belajar." 2. Bagaimana cara untuk kita mencapai ini? 2. Bagaimana cara untuk kita mencapai ini? Pertama, Sekolah Kuo Chuan berazam untuk menyediakan persekitaran yang memupuk dan selamat untuk pembelajaran dan perkembangan murid. Kedua, muridan dirancang sebagai suatu pengalaman yang menyeronokkan untuk meningkatkan penglibatan murid dalam proses pembelajaran. Pernyataan misi ini menyampaikan keyakinan Sekolah Menengah Kuo Chuan Presbyterian terhadap komitmen dalam kesungguhan dan keseronokan dalam proses pembelajaran kepada seluruh dunia. Ia memaparkan pesanan yang jelas kepada semua kakitangan sekolah, murid dan pihak berkepentingan tentang apa yang mereka boleh harapkan apabila mereka menyertai dan menjadi warga sekolah ini. Dalam budaya sekolah yang positif, setiap individu perlu berusaha secara kolektif untuk melihat dan mempercayai visi dan misi yang sama untuk sesebuah sekolah itu. 13 Cubalah! Fikir tentang pernyataan misi atau matlamat sekolah anda. Daripada refleksi ini, bolehkah anda mengenal pasti: 1. Apakah peranan anda sebagai sebuah sekolah? 2. Apakah yang dilaksanakan oleh anda sebagai sebuah sekolah untuk mencapai matlamat ini? 14
PROFIL SEKOLAH Peiying Primary School Singapura Sekolah Rendah Awam 1,100 murid 90 kakitangan 15 2.2 Matlamat, Proses-proses, dan Orang Encik K. Govindan Setelah memahami betapa pentingnya amalan pengajaran berasaskan nilai, kita boleh meneliti cara pembinaan budaya sekolah berasaskan nilai yang dikongsi bersama. Berbekalkan sejarah perkhidmatan sebagai pengetua sekolah selama 14 tahun dan kemudiannya ketua pasukan penilaian sekolah awam selama empat tahun di Singapura, Encik K Govindan mempunyai pengalaman yang luas dalam pembentukan dan penilaian kebudayaan sesebuah sekolah. Di sini, beliau berkongsi kerangka 3P yang telah diuji untuk menguraikan dan seterusnya membina budaya sesebuah sekolah: 1. Purpose: Bermula dengan matlamat akhir dalam fikiran Bagi memulakan pembinaan budaya sekolah yang positif, pemimpin sekolah boleh membayangkan ciri-ciri murid dan hasil yang diinginkan terlebih dahulu. Bersama-sama komuniti sekolah, kenal pasti mengapa kita melakukan apa yang kita T H E 3 P F R A M E W O R K lakukan. Ingati matlamat akhir di dalam fikiran dan ikuti proses ini dengan sepenuh hati sehingga PURPOSE - PROCESSES - PEOPLE mencapai perubahan yang diinginkan. 2. Process: Proses Merangka Langkah 1: Merungkai nilai sekolah Para pemimpin harus meneliti dan memutuskan nilai-nilai sekolah yang diinginkan bersama kakitangannya. Ini bagi memastikan kesefahaman mengenai nilai-nilai yang harus dicontohi dan diterapkan dalam program- program serta tingkah laku warga sekolah. Langkah 2: Meninjau jurang budaya Berdasarkan pemahaman baharu mengenai nilai sekolah dan kepentingannya kepada sekolah, para pemimpin harus bertanya pula tentang realiti semasa. Komuniti sekolah boleh mengenal pasti aspek kekuatan dan ruang untuk pembaikan melalui proses tinjauan jurang budaya, dan seterusnya membangunkan pelan tindakan untuk mencapai budaya yang diingini. Langkah 3: Merapatkan jurang untuk membina budaya yang diinginkan Laksanakan pelan tindakan untuk mengatasi masalah yang telah dikenal pasti melalui langkah 2. Bangunkan program dan sistem untuk memperkukuhkan nilai dan amalan terbaik dalam kalangan kakitangan dan murid. Sediakan sumber yang diperlukan dan memperkasakan kesemua kakitangan untuk menanam semangat keempunyaan dalam pelan tindakan sekolah. " Kualiti sistem pendidikan adalah setinggi- tinggi kualiti guru dan pengetuanya, kerana pembelajaran murid merupakan hasil daripada apa yang berlaku di dalam kelas. PISA 2009: Apakah yang Menjayakan Sekolah? 16
3. People: Faktor pembezaan Struktur adalah penting dalam melaksanakan dan menggalakkan pembinaan budaya. Namun faktor pembezaan dalam membentuk budaya sekolah yang bersifat memupuk dan sentiasa memberi sokongan adalah tertumpu kepada aspek perikemanusiaan iaitu dengan menjaga kesejahteraan seseorang. Warga sekolah seharusnya berasa berpuas hati, dihargai dan dipercayai. Di Sekolah Rendah Peiying , Govindan menitikberatkan usaha untuk membina budaya yang menyokong dan memupuk kepercayaan di kalangan kakitangannya. Hubungan yang erat dan sistem kerja yang mantap yang telah dibangunkan sebelum pandemik memudahkan transisi kepada pembelajaran jarak jauh. Govindan memahami penambahan peranan kakitangannya apabila mereka bekerja dari rumah dan beliau memberi kepercayaan kepada mereka untuk menguruskan masa dan menyelesaikan tugas masing-masing. Hasilnya, guru bersikap lebih proaktif untuk meluangkan waktu tambahan dan lebih bersungguh-sungguh untuk menerokai penyesuaian inovatif dalam pengajaran dan pembelajaran jarak jauh. " Pembinaan budaya adalah proses yang memerlukan usaha terancang. K. Govindan, Pengetua bersara, Singapura Tips Memanfaatkan Budaya Sekolah, Mengubah Kesukaran menjadi Kelebihan Bermula dengan matlamat akhir dalam fikiran, pastikan anda jelas dengan sasaran akhir yang diingini Amalkan pendekatan berstruktur menggunakan pelan tindakan dan strategi untuk membina budaya Beri perhatian kepada aspek perikemanusiaan Raikan usaha, bersyukur atas keberkatan 17 Cubalah! Fikir dan senaraikan sekurang-kurangnya tiga nilai teras dan hasil yang diingini untuk budaya sekolah yang lebih baik bersama pasukan anda. 1. 2. 3. Apakah program, proses atau inisiatif yang boleh dibangunkan untuk menggalakkan dan memperkukuhkan amalan nilai dan hasil ini? Adakah program yang sedia ada di sekolah boleh diubahsuai untuk tujuan ini? 18
2.3 Menggunakan kepimpinan berteraskan nilai untuk membentuk budaya sekolah SEBUAH PANDUAN Berikut adalah sembilan soalan berpandu untuk membantu anda mengkaji semula kepimpinan berteraskan nilai dan cara untuk menerapkannya di sekolah anda: Adakah anda mengetahui, memahami dan berasa terdorong dengan visi sekolah anda? Adakah ia sejajar dengan diri anda, dan adakah anda tahu peranan anda untuk merealisasikan visi ini? Adakah semua rakan sekerja bukan sahaja tahu, malah memahami apa yang anda ingin capai dan sebabnya? Apakah nilai-nilai teras yang menyokong penyampaian visi ini? Adakah nilai- nilai ini relevan dalam konteks sekolah anda, dan adakah semua rakan sekerja bersefahaman tentang nilai-nilai ini dan mengamalkannya? Bagaimana anda tahu? Adakah anda mempamerkan nilai-nilai ini melalui kepimpinan dan amalan harian anda? Apabila menghadapi keputusan yang sukar, adakah anda merujuk kepada nilai-nilai ini untuk mengambil tindakan? Adakah anda menggunakan nilai-nilai ini untuk membantu anda mengutamakan isu atau penyelesaian? Adakah artifak, sistem dan proses di sekolah sejajar dan mencerminkan nilai anda? Apakah cara bekerja anda di sekolah? Cara bekerja anda berkait rapat dengan nilai-nilai yang anda pegang dan seterusnya menyokong visi anda. Memimpin berteraskan nilai adalah mencabar. Ketegangan dan tentangan daripada mereka yang berlainan pendapat mungkin berlaku. Bagaimanakah anda boleh berkomunikasi untuk merentas perbezaan ini sambil berpegang teguh kepada nilai anda? Konteks adalah segalanya. Budaya akan kelihatan dan terasa berlainan di setiap sekolah. "Meniru dan menampal" amalan terbaik daripada sumber lain tidak semestinya akan berkesan. Fahami dahulu faktor kejayaan amalan tersebut di sekolah tersebut. Mengapakah amalan tersebut berkemungkinan boleh diamalkan di sekolah anda atau sebaliknya? Diadaptasi daripada "9 tips on using values-led leadership to craft school culture" di ambition.org.uk 19 Catatkan pemikiran anda! 20
21 22
3 23 MEMBINA KOMUNITI ANDA Bak kata peribahasa Afrika, "usaha membesarkan seorang kanak-kanak adalah usaha seluruh kampung". Seluruh komuniti daripada pengurusan sekolah, murid, dan kakitangan sekolah, hingga ke ibu bapa, pejabat kerajaan tempatan, jiran tetangga dan perniagaan, terlibat dalam perkembangan seorang kanak-kanak. Terdapat banyak pihak berkepentingan pada setiap peringkat yang boleh mempengaruhi persekitaran sekolah dan kualiti pembelajaran. Budaya menjalinkan hubungan dengan pihak-pihak berkepentingan membuka peluang yang istimewa untuk kolaborasi dan kerjasama bagi sekolah pada hari biasa, tetapi juga terbukti sangat penting bagi kelangsungan sekolah semasa krisis. Pemimpin sekolah memainkan peranan dan tanggungjawab yang unik untuk mempamerkan dan mencontohi nilai-nilai yang ingin dilihat di dalam budaya sekolah. Sebagai kepimpinan, mereka membuka jalan untuk menjalinkan perhubungan yang rapat di dalam dan di luar komuniti sekolah. Kapasiti sekolah untuk mengatasi krisis bergantung kepada kemampuan pemimpin sekolah untuk menggerakkan komuniti yang lebih besar dan memanfaatkan jaringan rakan strategik untuk mendapatkan sumber sokongan apabila diperlukan. 3.1 Pengetua sekolah sebagai Ketua Pembentuk Budaya Cik Shiarell Loida Mangilit-Cruz PROFIL SEKOLAH Ramon Magsaysay Elementary School Kota Quezon, Filipina Sekolah Rendah Awam Sebagai kepimpinan institusi pendidikan, tingkah laku dan sikap pengetua menjadi ikutan komuniti sekolah. Maka, tugas penting pengetua sebagai Ketua Pembentuk Budaya adalah untuk mewujudkan dan mempamerkan visi yang positif untuk menerapkan budaya sekolah yang bersifat memupuk yang mengutamakan hubungan yang erat di dalam dan di luar sekolah. 1,500 murid 45 kakitangan K E T U A P E M B E N T U K B U D A Y A " Sekolah adalah cermin keperibadian pengetuanya. Pengetua berkemampuan untuk memadamkan semangat positif dan juga menyalakan api harapan. Pengetua bertanggungjawab ke atas kebudayaan dan kesesuasanaan sekolah. Dr Marcus Jackson, Pengetua di Atlanta, USA 24
Ketua Pembentuk Di sini, Cik Shiarell Loida Mangilit-Cruz membincangkan tiga peranan utama pengetua sebagai Ketua Pembentuk Budaya di sekolah mereka: 3.2 Membangun dan menggerakkan rangkaian sokongan anda Encik Jean Francis V. Dela Cruz Sebagai pemimpin, Pengetua memimpin dengan: Mewujudkan visi dan misi yang jelas untuk sekolah. Mereka PROFIL SEKOLAH Santiago A. De Guzman Elementary School mengenal pasti matlamat jangka pendek dan matlamat jangka panjang sekolah. Apabila pandemik mendesak penutupan sekolah, ramai murid tidak dapat dilengkapkan dengan kemudahan untuk belajar dari rumah secara maya. Bagi Sekolah Rendah Santiago A. De Guzman, hampir separuh populasi muridnya tidak mempunyai kemudahan yang mencukupi dan mengalami kesukaran untuk mengikuti kelas secara maya. Encik Jean Francis Dela Cruz dan pasukannya menganalisa jurang pembelajaran murid dan kemampuan akses mereka kepada sumber keperluan pembelajaran dengan segera, dan seterusnya memanfaatkan rangkaian rakan komuniti sekolah yang luas untuk merapatkan jurang ini. Menetapkan garis panduan bagi pemantauan kakitangan, murid dan komuniti untuk memastikan tingkah laku mereka adalah sejajar dengan nilai sekolah dan keberhasilan yang diinginkan. Valenzuela, Filipina Sekolah Rendah Awam Dengan pengaruh yang kuat terhadap budaya sekolah, para pengetua harus menjadi model peranankepada sifat-sifat dan kualiti yang positif melalui cara mereka berinteraksi: 2,200 murid 65 kakitangan Tonjolkan kepimpinan. Pengetua harus melindungi sekolah dan warganya. Perkasakan orang lain untuk mengubah tingkah laku mereka. Memberi sokongan kepada mereka sementara mereka menyesuaikan diri dengan budaya sekolah baharu. Pastikan diri mereka jelas terlihat, bersifat terbuka dan sentiasa ada bagi pihak yang berkepentingan. Berkomunikasi secara berkala dan dengan niat yang jelas bersama kakitangan, murid, ibu bapa dan ahli masyarakat mengenai budaya sekolah yang kami ingin mereka terapkan. Budaya Murid yang mempunyai akses mencukupi (53%) Murid yang mempunyai akses terhad (16%) Murid tanpa akses (31%) Pamerkan semangat dan sifat positif ketika berinteraksi dengan pihak berkepentingan. Akses kepada capaian internet dan makanan yang agak stabil Akses kepada capaian internet yang terhad Tiada akses kepada peranti digital, capaian internet atau makanan Mungkin mempunyai peranti digital untuk pembelajaran secara 'offline' Sebagai pemimpin, peranan pengetua bermaksud bahawa: Mampu mengikuti Murid-murid ini Pengetua amat berpengaruh dalam perubahan atau pengekalan pembelajaran dalam talian dengan hanya sedikit kesukaran menghadapi cabaran pembelajaran dari sebelum pandemik lagi sesuatu budaya di sekolah. Pengetua mempamerkan visi dan nilai sekolah melalui amalan. Dapat mengikuti Tindakan mereka seharusnya memperkukuhkan aktiviti sekolah. pembelajaran secara terhad Tidak dapat mengikuti pembelajaran secara berkesan 25 26
27 Sekolah Rendah Santiago A. De Guzman kemudian menggunakan pendekatan serampang tiga mata untuk mengadakan komuniti amalan, melibatkan pihak berkepentingan, dan memaksimumkan teknologi digital untuk memastikan kelangsungan pendidikan. 1. Mengadakan komuniti amalan Sekolah mengutamakan perhubungan sokongan secara maya dan menggunakan platform dalam talian yang mudah dan percuma seperti Zoom, Padlet dan Google Drive untuk mewujudkan komuniti amalan maya. Secara berkumpulan, guru, ibu bapa dan murid dapat berkolaborasi secara berkala untuk membincangkan cabaran pembelajaran dalam talian dan berkongsi maklumat serta bahan pembelajaran. 2. Melibatkan pihak berkepentingan Sekolah Rendah Santiago A. De Guzman juga memulakan siri forum pihak berkepentingan secara maya yang disiarkan di platform media sosial sekolah untuk meninjau kesejahteraan komuniti sekolah. Tajuk seperti pembelajaran jarak jauh dan kesejahteraan dibincangkan, dan masa juga diperuntukkan untuk perbualan santai bersama murid, ibu bapa dan guru. Siri forum ini bertujuan untuk menghubungkan sekolah dengan murid, keluarga dan rakan komuniti secara maya. Komunikasi dan mekanisme maklum balas yang terbuka adalah penting untuk mengekalkan perikatan hubungan yang kuat di antara semua pihak berkepentingan, terutamanya pada waktu krisis dan mengelirukan ini. 3. Mengumpulkan komuniti yang lebih luas untuk memaksimumkan keberkesanan teknologi digital Kerajaan tempatan Bandar Valenzuela telah melibatkan keseluruhan kerajaan untuk menyediakan akses kepada pembelajaran jarak jauh. Kerajaan tempatan tersebut bekerjasama dengan Jabatan Pendidikan Filipina untuk menyiarkan kelas secara langsung di Facebook bagi semua tahap pembelajaran secara berjadual. Jean dan pasukannya juga bekerjasama dengan kerajaan tempatan untuk mendapatkan telefon pintar dan keperluan asas lain bagi setiap murid yang memerlukan untuk memastikan tiada yang ketinggalan. Terdorong oleh usaha yang murni ini, masyarakat setempat bergabung tenaga untuk menaja capaian internet bagi murid. Ramai sukarelawan dari golongan ibu bapa turut mengumpulkan sumber untuk menghantar bahan pembelajaran bercetak dan kit kebersihan diri dari rumah ke rumah murid. Perikatan hubungan dengan rangkaian rakan yang luas serta budaya jalinan hubungan yang telah pun dibina sebelum krisis terjadi adalah faktor penyumbang utama peralihan sekolah kepada norma baharu yang lancar. Seperti yang terbukti dalam sokongan padu masyarakat pada waktu terdesak, bersatu kita teguh, bercerai kita roboh. Penglibatan dan penggerakan komuniti anda yang lebih luas di luar sekolah akan membuahkan hasil berlipat kali ganda. 28
Ahli komuniti 1,037 (14.63%) Guru 51 (0.72%) NGO 426 (5.87%) Bilangan Sukarelawan Tahun Persekolahan 2019-2020 Ibu bapa 5,584 (78.78%) Mod sekolah PHP997,469 (10.83%) Derma PHP3,488,603 (37.86%) Kantin sekolah PHP362,599 (3.94%) Sumber Pembiayaan Sekolah Tahun Persekolahan 2019-2020 Kerajaan tempatan PHP4,365,000 (47.38%) " Daripada bermurung tentang impak negatif pandemik ini, krisis ini telah mengukuhkan ikatan sokongan, harapan dan kasih sayang antara kita. Jean Francis V. Dela Cruz, Guru Bertugas, Sekolah Rendah Santiago A. De Guzman 29 Cubalah! Terangkan satu cara yang anda boleh lakukan untuk: 1. Mengadakan komuniti maya untuk meneruskan amalan sekolah. 2. Melibatkan hampir kesemua pihak berkepentingan sekolah secara maya. 3. Membina jaringan hubungan dengan komuniti sekolah yang lebih luas (contohnya sukarelawan ibu bapa, kerajaan tempatan dan pembekal telekomunikasi tempatan). 30
3.3 Menjaga komuniti dan jalinan perhubungan SEBUAH PANDUAN Ketika berlakunya gangguan terhadap kelangsungan pendidikan, sekolah perlu mencari ikhtiar untuk terus memenuhi keperluan sosial dan emosi seluruh komuniti sekolah di samping menjalankan aktiviti pembelajaran dan pengkayaan jarak jauh bagi murid. Sekolah berada di kedudukan yang unik untuk membantu anggota komuniti, terutamanya kepada mereka yang mungkin memerlukan sokongan tambahan supaya keterhubungan dan kesejahteraan mereka terjaga: Gunakan teknologi dan aplikasi dalam talian percuma yang sedia ada untuk berhubung dengan keluarga murid dan pihak berkepentingan. Sekiranya boleh, ambil pendekatan menerusi persidangan video atau media sosial untuk membolehkan interaksi secara bersemuka dengan pihak berkepentingan; Wujudkan suasana yang membolehkan interaksi secara rasmi dan tidak rasmi yang kerap dengan bersungguh-sungguh. Beri peluang kepada ahli komuniti untuk berhubung antara satu sama lain dalam persekitaran yang selamat dan teratur; Bincangkan strategi pembangunan komuniti dan penjagaan diri. Wujudkan peluang perbincangan dalam kumpulan kecil; Utamakan aspek kemanusiaan dalam pendidikan. Tunjukkan kepada keluarga dan ahli komuniti bahawa anda mengambil berat dan memahami cabaran yang sedang mereka hadapi. Bersikap fleksibel dan memahami; Buka ruang untuk mengupayakan keluarga untuk membuat pilihan dan keputusan ke atas pengalaman pembelajaran jarak jauh anak mereka, memberi maklum balas kepada sekolah dan berhubung dengan keluarga lain. Diadaptasi dari "Communicate-Care Strategies for Schools During the Coronavirus Crisis: Practical Tips for School Staff and Administrators" di WestEd.org 31 Cubalah! Bagaimanakah tips ini boleh digunakan untuk melibatkan pihak berkepentingan dalam komuniti anda yang lebih luas (contohnya sukarelawan ibu bapa, kerajaan tempatan atau pembekal telekomunikasi tempatan)? 32
Catatkan pemikiran anda!
33 34
35 36
4 37 MENJALIN HUBUNGAN SEKOLAH YANG KUKUH Kepercayaan adalah asas kepada hubungan yang kukuh, manakala hubungan yang kukuh di antara anggota sekolah adalah asas kepada budaya sekolah yang positif. Para pemimpin sekolah perlu membuat guru dan murid mempunyai rasa keempunyaan dan selamat di sekolah, serta membina komuniti di mana semua orang berasa dikenali, didengari dan dihormati antara satu sama lain. Para pemimpin sekolah juga harus berusaha untuk memperkasakan ahli komuniti sekolah dalam peranan masing-masing dan menyediakan struktur yang membolehkan anggota sekolah berasa dihargai dan disokong untuk menghadapi cabaran. Guru dan murid harus dibekalkan dengan sumber dan kuasa untuk menangani masalah serta mencari penyelesaiannya bagi memupuk kepercayaan dan menambahbaik kompetensi mereka. Jaringan hubungan yang saling mempercayai boleh meningkatkan kecekalan sekolah terhadap gangguan kelangsungan persekolahan. Ini adalah kerana komuniti sekolah membantu satu sama lain secara proaktif untuk merentasi perubahan dan diberi keupayaan untuk mencari penyelesaian secara inovatif bagi masalah yang mereka belum pernah hadapi. 4.1 Membina keluarga besar di sekolah Encik Tan Chor Pang PROFIL SEKOLAH Boon Lay Secondary School Singapura Sekolah Menengah Awam 850 murid 90 kakitangan Hasil penggabungan dua buah sekolah menengah pada tahun 2017, Sekolah Menengah Boon Lay menghadapi kekangan untuk menyatukan budaya sekolah yang sangat berbeza untuk membentuk komuniti sekolah yang bersatu. Pengetua sekolah ketika itu, Encik Tan Chor Pang juga berhadapan dengan cabaran untuk meningkatkan prestasi akademik dan kesejahteraan murid-murid yang kebanyakannya berasal daripada keluarga berpendapatan rendah dan rata-rata mencapai keputusan yang lemah atau sederhana dalam Peperiksaan Kebangsaan Tahun 6. Di Singapura, semua murid sekolah menengah awam wajib mengambil bahagian di dalam aktiviti kokurikulum yang merupakan aktiviti bukan akademik. Murid boleh memilih di antara kelab dan persatuan, sukan fizikal, pasukan pakaian seragam dan seni persembahan, serta mengambil bahagian dalam aktiviti- aktiviti ini di luar waktu kurikulum. Kegiatan kokurikulum merupakan komponen yang penting dalam perkembangan murid secara holistik. Sekolah yang berorientasikan kekeluargaan, berpusatkan aktiviti kokurikulum, dan berfokuskan khususnya kepada aspirasi yang terhasil daripada penggabungan tersebut menunjukkan kebudayaan hubungan kuat yang telah diterapkan oleh sekolah itu. Berbeza dengan sekolah tradisional yang distrukturkan berdasarkan pencapaian akademik dan mata-mata muridan, Sekolah 38
Menengah Boon Lay adalah sebuah keluarga besar terbentuk daripada kumpulan aktiviti kokurikulum yang merentasi umur dan aliran pendidikan. Konsep utama struktur organisasi yang luar biasa ini adalah: Asas hubungan kekeluargaan intrinsik dalam organisasi dan struktur sekolah. Budaya bimbingan senior-junior dalam kumpulan kokurikulum di mana senior adalah model contoh yang didukung oleh guru-mentor aktiviti kokurikulum yang mengikuti perkembangan murid di sepanjang perjalanan persekolahan menengah mereka. Murid belajar dan berinteraksi merentasi aliran dan peringkat. Guru menghubungkan dan bekerjasama dengan ibu bapa untuk membimbing setiap kanak-kanak untuk merealisasikan impian dan aspirasi mereka. Guru bekerja secara kolaboratif, sejajar dengan matlamat sekolah, dan mengambil inisiatif dan keempunyaan dalam menyelesaikan masalah. Tip Untuk mewujudkan budaya sekolah yang berpusatkan murid, Para pemimpin sekolah boleh mewujudkan peluang kepemimpinan murid secara strategik dan mencari kaedah yang unik untuk meningkatkan penglibatan murid dan menyumbang kepada semangat hidup persekolahan. Oleh kerana struktur organisasi sekolah menggalakkan nilai persahabatan, kolaborasi dan keprihatinan merentasi semua peringkat, murid secara beransur- ansur tidak lagi hanya bertumpu kepada kelemahan akademik atau kedudukan kelas mereka. Mereka mulai mengiktiraf kekuatan dan kemampuan diri sendiri serta rakan sebaya mereka. Disiplin dan pencapaian akademik meningkat secara signifikan dan konsisten, manakala masyarakat turut memuji tingkah laku dan pencapaian murid yang positif ini. 39 Amalkan: Peralihan budaya untuk meningkatkan hubungan di sekolah Memetik pengalaman di Sekolah Menengah Boon Lay, Chor Pang berkongsi tiga kaedah yang anda boleh menitikberatkan hubungan di sekolah ke arah perubahan budaya sekolah yang lebih baik: 1. LUANGKAN MASA DENGAN PIHAK BERKEPENTINGAN UNTUK MEMAHAMI KEPERLUAN DAN KEBIMBANGAN MEREKA Taruhkan minat ke atas kebimbangan ibu bapa, murid, guru dan anggota masyarakat secara telus, dan ambil tindakan yang dibimbing untuk memenuhi keperluan mereka. Bina platform untuk bertemu dengan pihak berkepentingan anda dan ketahui pendapat, keperluan, kebimbangan, minat dan maklum balas mereka secara aktif. Mengenalpasti kemahiran dan kecekapan tersendiri dalam kalangan pihak berkepentingan akan membantu sekolah anda memperluaskan jaringan sokongannya. 2. MELIBATKAN PIHAK BERKEPENTINGAN DAN MEMPERKASAKAN MEREKA DALAM MENGHADAPI DAN MENYELESAIKAN MASALAH Perkasakan kakitangan dan guru anda untuk mencari penyelesaian mereka sendiri dan wujudkan peluang bagi mereka untuk membangun dan melaksanakan rancangan tindakan mereka sendiri. Penyelesaian masalah kritikal tidak semestinya terletak hanya di bahu para pemimpin sekolah. Guru dan kakitangan (1) harus digalakkan untuk bertanggungjawab ke atas masalah sendiri dan penyelesaiannya, dan (2) dibekalkan dengan sokongan dan sumber yang diperlukan untuk melaksanakan perancangan mereka. Usaha pembentukan budaya sekolah positif yang berasaskan hubungan yang kukuh juga merangkumi penyediaan struktur yang memperakasakan guru untuk memberi cadangan dan melaksanakan perubahan. 3. BINA KEPERCAYAAN, BERIKAN SOKONGAN DAN TINGKATKAN AKAUNTIBILITI PIHAK BERKEPENTINGAN Kepercayaan dan akauntibiliti adalah dua kualiti penting bagi budaya sekolah positif yang berpusatkan hubungan. Kepercayaan terbina apabila sokongan diberikan, dan ditingkatkan lagi dengan adanya akauntibiliti. Apabila hasil akauntibiliti adalah positif, ini akan meningkatkan kepercayaan di kalangan pihak berkepentingan. 40
Cubalah! Huraikan dua cara di mana anda boleh mewujudkan peluang kepada murid untuk bertemu dan berinteraksi dengan rakan sebaya di luar kelas mereka. 1. 2. 41 PROFIL SEKOLAH SMPN Jakarta Jakarta, Indonesia Sekolah Menengah Awam 670 murid 43 kakitangan 4.2 Menjaga semangat kemasyarakatan secara maya Cik Yenny Dwi Maria Penutupan sekolah secara tiba-tiba boleh menjadi sesuatu yang sukar dan tidak menyenangkan kepada semua pihak di dalam komuniti sekolah. Tatkala murid dan kakitangan menyesuaikan diri dengan pembelajaran jarak jauh dan perubahan yang mendadak, kebiasaan rutin persekolahan boleh membantu mereka bertenang dan mengekalkan rasa norma meskipun berhadapan perubahan yang besar ini. Untuk menghilangkan perasaan terasing dan berjauhan dalam pengajaran dan pembelajaran jarak jauh, Cik Yenny Dwi Maria dan pasukannya mengekalkan semangat komuniti dan sekolah melalui perhimpunan sekolah secara kreatif. Perubahan kreatif rutin pra-COVID-19 Untuk memperbaharui rutin pembelajaran jarak jauh yang menjemukan, Yenny memanfaatkan kreativiti dan kebijaksanaan guru-gurunya untuk menjadikan perhimpunan pagi secara maya menjadi lebih menarik. Anggota komuniti sekolah termasuk pasukan Hal Ehwal Murid, guru-guru homeroom dan ketua-ketua murid turut serta dalam menganjurkan acara-acara yang menarik dalam perhimpunan pagi secara bergilir-gilir untuk membangkitkan semangat komuniti sekolah pada permulaan hari pembelajaran maya. Pelbagai aspek daripada rutin kebiasaan perhimpunan pagi sekolah dikekalkan seperti nyanyian lagu kebangsaan dan lagu-lagu tradisional, tilawah al-Quran atau pembelajaran Bible, perkongsian video inspirasi, renungan mingguan dan pertunjukan bakat. Dengan mengekalkan unsur-unsur rutin kebiasaan sekolah di samping memasukkan idea-idea baharu dalam situasi yang unik ini, Yenny dan pasukannya berjaya menghidupkan semula 42
tradisi sekolah yang memberangsangkan, memberi ketenangan dan mengembalikan kebiasaan bagi komuniti sekolah dalam waktu krisis ini. Hari graduasi juga diadakan dalam talian dan disiarkan melalui saluran YouTube sekolah. Rakaman penyampaian anugerah oleh pengetua ditayangkan, dan pada masa yang sama ibu bapa menyampaikan pingat dan anugerah kepada anak-anak mereka di rumah masing-masing. Murid kemudian mengambil gambar bersama keluarga dengan memakai jubah konvokesyen dan berkongsi gambar tersebut dengan pihak sekolah. Oleh kerana pemimpin sekolah, guru dan murid mungkin berjauhan antara satu sama lain ketika pembelajaran jarak jauh, peranan sekolah untuk mempertahankan dan memanfaatkan budaya hubungan yang utuh menjadi jauh lebih penting bagi memastikan pertalian dan kesejahteraan semua anggota masyarakat dilindungi dengan baik. Cubalah! Huraikan dua cara atau keadaan di mana komuniti sekolah kebiasaannya akan berkumpul. Bagaimanakah anda boleh menyesuaikan rutin atau aktiviti ini untuk mewujudkan peluang yang sama supaya anggota sekolah boleh berhubung dari jarak jauh? 1. 2. 43 PROFIL SEKOLAH SMAK Penabur Kelapa Gading Jakarta, Indonesia Sekolah Menengah Swasta 500 murid 90 kakitangan 4.3 Guru homeroom sebagai titik fokus perhubungan Cik Sherly Kalatting S E S I W A L I K E L A S Sebelum pandemik, rutin perhimpunan pagi seperti semakan kehadiran murid dan pengumuman di Sekolah Menengah Penabur Kelapa Gading hanya melibatkan sebilangan kecil guru dan murid bertugas yang akan menyiapkan aktiviti ini bagi seluruh warga sekolah. Walau bagaimanapun, selepas beralih ke pembelajaran jarak jauh, perhimpunan sekolah harian tidak lagi dapat dilaksanakan. Cik Sherly Kalatting mendapati bahawa beliau perlu bergantung pada lebih ramai guru homeroom untuk bertugas sebagai pengurus kelas dan mengekalkan talian perhubungan antara murid melalui perhimpunan yang diadakan secara maya. Hari persekolahan maya bermula dengan waktu homeroom sepanjang 15 minit. Guru homeroom memimpin rutin pagi kelas melalui solat subuh pagi, sesi pengumuman dan semakan kehadiran. Di samping itu, mereka juga meneliti kesejahteraan dan memberi sokongan kerohanian kepada murid. Pada 44
masa ini juga, guru homeroom mengumpulkan maklum balas daripada murid dan ibu bapa mengenai proses pembelajaran jarak jauh. Ini menjadikan sesi homeroom suatu masa yang penting bagi guru dan murid untuk berkomunikasi dan mewujudkan suasana kondusif untuk memulakan hari persekolahan. Dalam situasi yang memerlukan pemerkasaan ramai guru homeroom dalam peranan baharu secara mengejut ini, Sherly bergantung pada kerangka berikut untuk membangunkan kepercayaan, keyakinan dan keselesaan guru-gurunya terhadap proses maya baharu ini: 1. TETAPKAN OBJEKTIF YANG JELAS. Apakah tingkah laku yang harus murid tunjukkan semasa pembelajaran dalam talian? 2. SAMPAIKAN OBJEKTIF DENGAN JELAS. Semua guru dan warga sekolah harus mempunyai pemahaman yang jelas tentang nilai dan tingkah laku yang diharapkan dan sejajar dengan visi dan misi sekolah. Setelah semua kakitangan sekolah mempunyai pemahaman yang sama dan jelas mengenai objektif ini, sampaikan objektif ini dengan jelas kepada ibu bapa dan murid. 3. RANCANG DAN LAKSANAKAN AKTIVITI HOMEROOM. Dapatkan pelibatan murid untuk menentukan aktiviti dan garis panduan yang mereka mahukan dalam sesi homeroom. Mendengar dan menghargai pandangan murid dan guru adalah aspek budaya sekolah yang positif. Murid dan guru harus berasa selamat, disokong, terlibat, dan diterima apabila mereka menyuarakan dan melaksanakan idea mereka. 4. PANTAU PELAKSANAAN AKTIVITI HOMEROOM. Guru harus bersedia untuk memerhatikan sesi homeroom mereka supaya ulasan dan sokongan kepimpinan atau kakitangan sekolah lain boleh diberikan sekiranya perlu. 5. KUMPULKAN MAKLUM BALAS DARIPADA SEMUA PIHAK BERKEPENTINGAN. Dapatkan maklum balas berterusan daripada murid, guru, dan ibu bapa mengenai homeroom dan aktiviti berkaitan. Gunakan pelbagai platform (seperti Google Form, WhatsApp, Line, Google Hangout atau e-mel) untuk memenuhi tahap kemampuan dan kesesuaian murid dan ibu bapa yang berlainan. Dalam budaya sekolah yang positif, murid dan guru akan berasa selesa untuk menyampaikan pandangan, bertanya soalan dan memberi maklum balas secara jujur. 6. PERHALUSI DAN MENAMBAHBAIK. Setelah maklum balas dikumpul dan dianalisis, pertama sekali, terima isu yang ada, hulurkan penjelasan yang jelas dan berikan komitmen anda bahawa tindakan susulan akan diambil. Secara 45 dalaman, kenal pasti punca masalah dan buat perancangan pembaikan. Lakukan penyesuaian untuk menambahbaik pelaksanaan aktiviti untuk mendapatkan hasil yang diingini. Tip Pembahagian tugas dan pelantikan individu yang sesuai untuk menguruskan pelbagai aspek projek sekolah adalah penting. Pemimpin sekolah harus menerima semua orang dalam komuniti sekolah dan penerimaan ini boleh ditunjukkan dengan menunjukkan kepercayaan kepada kemampuan mereka. Cubalah! Huraikan dua platform yang anda boleh gunakan untuk mengumpul maklum balas daripada kakitangan, murid, dan ibu bapa. 1. 2. 46
Senaraikan dua cara untuk memanfaatkan dan memasukkan maklum balas mereka melalui aktiviti, dan sampaikan bahawa pendapat mereka diterima dan dihargai. 1. 2. 47 Catatkan pemikiran anda! 48
49 50
5 51 MEMBENTUK SEKOLAH YANG PENYAYANG Pembentukan budaya penyayang di sekolah anda bermula dengan memupuk persekitaran yang sentiasa memberi sokongan dan selamat untuk murid dan kakitangan. Sebagai pemimpin yang berpengaruh terhadap tingkah laku dan nilai-nilai komuniti sekolah, pengetua boleh memupuk budaya sekolah yang positif dengan bersikap prihatin dan bertimbang rasa terhadap kakitangan sekolah mereka, serta memberi sokongan dan menunjukkan empati terhadap cabaran yang mereka hadapi. Usaha yang gigih dalam menghargai murid dan kakitangan sekolah ketika mereka sedang menyesuaikan diri dengan perubahan ini memainkan peranan yang penting terhadap tingkahlaku dan sahsiah mereka terutamanya dalam tempoh yang penuh pancaroba ini. Sekolah bukan sahaja mampu memupuk komuniti dari dalam, tetapi juga mampu dan harus menggalakkan murid untuk masing-masing melindungi komuniti mereka. Penyebaran budaya penyayang kepada golongan rentan di luar kawasan sekolah akan memupuk murid yang bersemangat kewarganegaraan, empati dan peka terhadap isu sosial. Budaya penyayang di sekolah bermula dengan ahlinya dan melangkaui pagar sekolah untuk memberi kesan dan bantuan kepada mereka yang memerlukan. PROFIL SEKOLAH Peiying Primary School Singapura Sekolah Rendah Awam 1,100 murid 90 kakitangan 5.1 Mewujudkan persekitaran pekerjaan maya yang menyokong Encik K. Govindan Penyesuaian kepada pembelajaran jarak jauh adalah mencabar. Namun, budaya penyayang yang kuat di kalangan kakitangan dan murid Sekolah Rendah Peiying berjaya mengurangkan tekanan dalam menghadapi perubahan cara persekolahan yang mendadak bagi mereka. Sekolah Peiying sering memberi peringatan kepada kakitangan dan murid untuk fokus kepada aspek positif dan bersyukur dengan keberkatan yang sedia ada. Menerusi peringkat penutupan sekolah yang berlainan, komuniti sekolah memberi dorongan kepada satu sama lain dan berdepan dengan situasi ini di mana gelas separuh penuh, dan bukannya separuh kosong. Menangani keperluan kesejahteraan kakitangan Sebagai pengetua sekolah pada ketika itu, Govindan amat prihatin kepada keperluan guru-gurunya ketika mereka beralih ke pengajaran dari jarak jauh. Bersama-sama Jawatankuasa Pembangunan dan Kesejahteraan Kakitangan, beliau mengadakan dialog dengan kakitangannya melalui Zoom untuk memantau kesejahteraan mereka. Govindan menghantar pesanan ringkas kepada guru secara peribadi untuk memahami situasi mereka bekerja dari rumah, terutamanya jika mereka menghadapi kesulitan menggunakan teknologi dalam talian, atau mempunyai anak-anak kecil yang juga sedang belajar dari rumah. Dia juga bertanya tentang kesejahteraan mereka, bahkan menyampaikan keprihatinannya kepada keluarga mereka. Sifat mudah didampingi dan menunjukkan pertimbangan terhadap keadaan guru adalah cara yang baik untuk memperkuatkan budaya penyayang di sekolah anda, terutamanya sebagai pemimpin yang berpengaruh kepada warga sekolah. 52
Menghargai kakitangan anda Ganjaran dan pengiktirafan juga adalah penting untuk menunjukkan penghargaan dan pengiktirafan ke atas hasil kerja dan usaha keras kakitangan. Pengurusan prestasi adalah proses penilaian yang berterusan bagi kakitangan sekolah di mana kakitangan yang berprestasi baik diberi bonus dan disyorkan untuk kenaikan pangkat. Sebelum pandemik, kakitangan sekolah yang dinaikkan pangkat diberi penghargaan melalui upacara sekolah. Walaupun pandemik melanda pada tahun 2020, Sekolah Rendah Peiying tetap berusaha memberi pengiktirafan kepada kakitangan sekolah yang dinaikkan pangkat dalam upacara yang diadakan melalui Zoom. Tips Langkah-langkah memupuk persekitaran pekerjaan yang sentiasa memberi sokongan: Pantau keadaan guru secara berkala untuk memahami cabaran yang dihadapi oleh mereka, terutamanya dalam situasi yang bukan norma. Tunjukkan rasa empati terhadap situasi peribadi guru anda. Berikan sokongan dan fahami keadaan mereka sebanyak yang boleh. Tumpukan perhatian kepada aspek positif dalam situasi ketidakpastian ini dan ucapkan terima kasih kepada kakitangan. Raikan kejayaan kecil. Iktiraf usaha kakitangan anda secara terbuka, dan beri penghargaan sewajarnya. 53 PROFIL SEKOLAH Princess Elizabeth Primary School Singapura Sekolah Rendah Awam 1,350 murid 120 kakitangan 5.2 Detik-detik pengajaran COVID-19 Puan Moliah Hashim Untuk menjana impak transformasi dalam pembelajaran dan ke atas komuniti yang lebih meluas, kakitangan dan murid perlu komited dalam perkembangan diri mereka. Mereka harus digalakkan dan diberikan sokongan untuk meneroka, bereksperimen dan mengembangkan pemikiran secara proaktif untuk menerima inovasi. Dalam persekitaran yang sesuai, setiap murid dan kakitangan mampu berkembang menjadi agen perubahan dan pejuang kebajikan. Memperkukuhkan budaya penyayang melalui pendidikan positif Untuk meningkatkan kesejahteraan dan pembangunan sahsiah murid, Sekolah Rendah Princess Elizabeth menerapkan Pendidikan Positif dalam waktu kelas mereka: Perjalanan Peka Minda: Berjalan sambil memikirkan pergerakan badan dapat menghilangkan tekanan dan melapangkan minda kita. Ia juga membantu kanak- kanak muda yang aktif untuk berfokus dengan lebih baik dan merupakan strategi latihan yang berguna untuk menumpukan perhatian. Amalan Pemulihan: Berbeza dengan disiplin sekolah yang tradisional, amalan pemulihan membimbing murid untuk menyelesaikan perselisihan dan masalah melalui cara positif, dan bertanggungjawab ke atas tingkah laku diri masing-masing. Sistem Pengiktirafan Murid: Membina sistem untuk mengiktiraf dan memberi penghargaan terhadap tingkah laku murid yang baik boleh menekankan tingkah laku mereka yang baik dan memperkukuhkan proses pembelajaran mereka. 54
Empati dan Hormat-menghormati Intervensi dan Sokongan Tingkah Laku Positif (PBIS): PBIS adalah kerangka berteraskan bukti yang merangkumi set idea dan instrumen yang membantu sekolah dalam pembangunan program, amalan dan strategi untuk menambahbaik tingkah laku murid dan mewujudkan persekitaran pembelajaran yang kondusif.. Melalui pendidikan positif, murid memahami objektif kepada pengalaman persekolahan mereka, dan membina hubungan yang bermakna dan bersifat penyayang dengan guru serta rakan sebaya mereka. Ini seterusnya meningkatkan semangat kekitaan dalam sekolah dan meningkatkan kesejahteraan murid. Menjaga masyarakat Bagi Sekolah Rendah Princess Elizabeth, cabaran mendadak dalam pembelajaran sewaktu pandemik juga digunakan sebagai detik pengajaran untuk mengamalkan nilai-nilai sekolah mereka iaitu Empati dan Hormat-menghormati. Murid menunjukkan penghargaan dan kesyukuran kepada kakitangan pembersihan sekolah yang memerah keringat untuk mengekalkan standard kebersihan sekolah semasa COVID-19, dan kepada masyarakat pekerja asing di Singapura yang turut terjejas akibat virus ini. Sebuah dokumentari mengenai penularan COVID-19 dalam kalangan pekerja asing yang menetap di asrama telah mencetuskan idea untuk mewujudkan 55 dinding penghargaan dalam talian. Pengawas sekolah Tahun 6 membangunkan dinding penghargaan dan dorongan secara maya untuk komuniti pekerja asing, sebagai sebahagian daripada projek Nilai dalam Tindakan mereka. Nilai dalam Tindakan adalah program yang diwajibkan bagi semua murid sekolah rendah dan menengah awam di Singapura. Murid memmuridi tentang isu dan keperluan masyarakat serta mengemukakan cadangan untuk memberi sumbangan kepada penambahbaikan di sekolah atau komuniti. Ibu bapa, murid, dan kakitangan Sekolah Rendah Princess Elizabeth menghantar pesanan, puisi dan lukisan mereka melalui platform dalam talian. Pesanan ini juga diterjemahkan dalam bahasa pertuturan komuniti warga asing di Singapura seperti Bahasa Cina, Tamil, Hindi, Bengali, Indonesia dan Burma untuk disampaikan kepada mereka yang tidak boleh membaca dalam Bahasa Inggeris. Pengawas sekolah, ibu bapa dan guru-guru ini menggunakan jaringan hubungan mereka termasuk meminta pertolongan pembantu domestik mereka sendiri dalam proses penterjemahan ini. Paparan tersebut disiarkan pada 1 Mei 2020 sempena Hari Pekerja dan menjadi viral di media sosial dengan hashtag #HomeForALLPEPSEdition. Budaya penyayang adalah lebih daripada sekadar menyayangi rakan sebaya. Bagi Sekolah Rendah Princess Elizabeth, budaya penyayang tidak berbataskan komuniti sendiri sahaja. Sokongan juga perlu disalurkan kepada golongan rentan yang terjejas teruk akibat pandemik. Pembentukan budaya penyayang yang menyeluruh adalah usaha untuk memupuk murid dan kakitangan yang bukan sahaja berempati dan saling memberi sokongan, tetapi juga menunjukkan keprihatinan terhadap anggota masyarakat yang lebih luas. Singapura adalah #HomeForAll. Terima kasih, pekerja asing kami! Bertahanlah! Sekolah Rendah Princess Elizabeth sentiasa bersamamu! 56
Cubalah! Siapakah golongan dalam komuniti luas anda yang mungkin mendapat manfaat daripada kesedaran dan bantuan anda? Bagaimanakah komuniti sekolah anda boleh memulakan inisiatif dalam solidariti dan yang menyokong keperluan mereka? 57 5.3 Bagaimana cara untuk mewujudkan suasana penyayang di sekolah SEBUAH PANDUAN Hari ini, pemimpin sekolah menghadapi cabaran untuk menyatukan dan memberi semangat kepada komuniti sekolah mereka dalam tempoh pandemik ini. Pembentukan suasana penyayang dalam sekolah memerlukan usaha yang mendalam, di mana para pemimpin sekolah peduli tentang guru-guru yang kembali ke sekolah, kanak-kanak dan keluarga di bawah kepimpinan mereka. Berikut adalah dua kunci pemikiran yang boleh membantu dalam usaha penjagaan komuniti sekolah: 1. Mengambil pendekatan berasaskan kekuatan Pendekatan berasaskan kekuatan mengingatkan komuniti tentang kekuatan mereka tersendiri dan membimbing mereka untuk memanfaatkan kekuatan masing-masing untuk menghadapi cabaran yang baru. Pemimpin boleh meminta guru untuk berkongsi bagaimana cara mereka menjaga diri mereka pada detik mencabar sebelum ini, dan bagaimana pengalaman ini telah meningkatkan kemampuan mereka untuk mengatasi masalah, bertahan dan terus berkembang. Guru-guru boleh mendorong murid untuk berkongsi tentang kekuatan dan minat yang diasah di rumah semasa penutupan sekolah dan seterusnya menumpukan perhatian mereka kepada kekuatan dan minat ini, seperti membantu membuat kerja rumah dan menyelesaikan teka-teki atau permainan. Perbincangan ini dapat membantu mereka menyedari bahawa cabaran yang mereka alami telah berubah menjadi kekuatan dan minat. 2. Mengamalkan nilai baik hati Sebilangan besar usaha untuk mengamalkan nilai baik hati memerlukan seseorang itu untuk mendengar dengan teliti, berkomunikasi dengan ikhlas dan bersifat empati. Empati dalam konteks ini adalah untuk mendengar dan betul-betul mengambil maklum kesusahan dan penderitaan orang lain, bukannya untuk 'menyelesaikan' masalah tanpa dipinta. 58
Lihat dari perspektif orang lain - jadilah pendengar dan murid, bukannya bersifat takbur; Jauhi penghakiman; Cuba fahami emosi dan apa yang ingin disuarakan; Sampaikan kefahaman anda tentang emosi itu. Bagi para pemimpin sekolah, suasana yang membolehkan perluahan hati secara telus tanpa bimbang dipandang serong boleh memudahcarakan perbincangan penting di kalangan kakitangan sekolah dan keluarga mengenai tekanan atau kesusahan lain yang mungkin timbul sepanjang tahun pandemik nanti. Diadaptasi dari "How to Create a Climate of Care in School This Fall" di greatergood.berkeley.edu Cubalah! Jadualkan perbualan dengan guru atau kakitangan yang mungkin memerlukan seorang pendengar. Gunakan tips seperti yang dinyatakan di atas dan bersikap lebih empati dan ramah dalam perbualan anda. Renung dan terangkan bagaimana interaksi ini berbeza dengan yang sebelumnya. Bagaimanakah mereka menerima perbualan ini? Apakah perasaan anda terhadap reaksi mereka? 59 Catatkan pemikiran anda! 60
61 62
6 63 MEMBENTUK MURID YANG HOLISTIK Sekolah dianggap sebagai tempat untuk belajar. Adakah ini bermaksud budaya belajar wujud di semua sekolah? Kadang kala, pendidik mempersoalkan sama ada pembelajaran berlaku di dalam kelas atau tidak, atau sekiranya murid hanya menyerap fakta daripada guru sahaja. Di sekolah yang berjaya memupuk budaya belajar, murid menunjukkan semangat dan mengambil alih proses pembelajaran mereka sendiri. Mereka menglibatkan diri secara aktif, tidak gentar bertanya dan bermotivasi untuk berkembang secara menyeluruh dan bukan sekadar memenuhi keperluan akademik. Pembentukan budaya belajar dalam kalangan murid adalah usaha seluruh sekolah, di mana hubungan kepercayaan dalam komuniti sekolah menyediakan dan menyokong sifat ingin tahu dan minat murid untuk belajar. Peluang diciptakan dan disediakan bagi setiap murid untuk mengembangkan bakat mereka mengikut rentak masing-masing. Pertumbuhan dan perkembangan setiap kanak-kanak menjadi tumpuan bagi apa jua inisiatif. PROFIL SEKOLAH Kuo Chuan Presbyterian Secondary School Singapura Sekolah Menengah Awam 1,000 murid 100 kakitangan Hubungan yang menggalakkan perkongsian maklumat secara terbuka dan jujur membolehkan berlakunya pengambilan risiko secara berhemat manakala kesilapan yang tidak disengajakan juga boleh dimaafkan. 6.1 Hubungan sebagai tonggak pembelajaran Cik Elsie Jeremiah Mengekalkan budaya belajar di sekolah adalah usaha yang berterusan. Bagi Cik Elsie Jeremiah, prinsip utama untuk memupuk budaya belajar yang tulen adalah: Kepercayaan bersama di kalangan kakitangan, murid dan ibu bapa bahawa setiap kanak-kanak mampu untuk belajar; Hubungan kepercayaan yang kuat di antara murid, kakitangan dan ibu bapa; Persekitaran yang selamat dan inklusif di mana setiap individu diberi peluang untuk berkembang sebagai seorang murid. Di Sekolah Menengah Kuo Chuan Presbyterian, penumpuan serampang tiga mata terhadap hubungan murid-guru, hubungan rakan sebaya dan struktur menyumbang kepada budaya belajar. Ia juga memupuk minat belajar yang berterusan dan scaffold pembelajaran murid pada setiap langkahnya. Berpegang kepada kepercayaan asas bahawa setiap kanak-kanak mampu untuk belajar, memotivasikan guru untuk memahami punca di sebalik prestasi dan tingkah laku murid yang kurang memuaskan dan membimbing mereka dengan sebaiknya untuk kembali berjaya dalam muridan. Hubungan guru-murid Guru tingkatan yang kekal dengan kelas yang sama selama dua tahun kerap mengadakan perbualan perseorangan dengan murid untuk memantau kemajuan mereka, meninjau kesejahteraan dan 64
65 mengenali setiap murid secara individu. Maklumat setiap murid dicatatkan secara berpusat. Dengan sistem sebegini, sekolah mempunyai kefahaman mendalam bagi setiap murid dan boleh menggunakan maklumat ini untuk memenuhi keperluan murid sebaiknya sepanjang perjalanan sekolah menengah mereka. Hubungan antara murid dan guru yang akrab juga menjadikan murid merasa selesa untuk meminta pertolongan guru apabila mereka memerlukannya. Memperkasakan murid untuk mengambil keputusan sama ada mereka memerlukan bantuan tambahan atau tidak dan bila mereka memerlukannya memberi murid semangat keempunyaan atas proses pembelajaran mereka serta mengembangkan kemahiran mereka dalam pembelajaran kendiri. Hubungan rakan sebaya Di Sekolah Menengah Kuo Chuan Presbyterian, ikatan rakan sebaya bermula sebaik sahaja kohort baru didaftarkan di sekolah. Pemimpin murid ditugaskan di setiap kelas untuk memperkenalkan murid baru kepada budaya sekolah dan menggalakkan ikatan rakan sebaya di kelas baharu. Pemimpin murid ini terus menyokong perkembangan murid di luar program orientasi rasmi dan bertemu dengan kelas secara mingguan sepanjang 10 minggu selepas program orientasi sehingga kelas tersebut dapat menyesuaikan diri di dalam persekitaran baharu. Hubungan rakan sebaya yang sihat dalam kelas mewujudkan asas yang kuat dan menyediakan persekitaran yang selamat dan inklusif supaya murid saling menyokong satu sama lain dalam pembelajaran mereka. Ramai murid berjumpa secara berkumpulan selepas waktu persekolahan untuk membincangkan dan menyelesaikan kerja rumah bersama-sama, serta saling membimbing berdasarkan kekuatan masing- masing. Budaya belajar membolehkan murid berkembang maju apabila semua murid memikul tanggungjawab ke atas kemajuan mereka sendiri, dan membantu rakan sebaya mereka secara proaktif dalam pembelajaran. Inisiatif untuk membangunkan budaya belajar Sekolah boleh mendorong budaya belajar melalui rutin, sokongan kepada semua murid dan protokol pengurusan murid yang komprehensif: Fokus pada pembelajaran berkualiti dan pembinaan budaya di mana semua murid boleh belajar dengan baik melalui cara tersendiri dan mengikut rentak masing-masing. Wujudkan sistem untuk mengiktiraf dan menunjukkan penghargaan terhadap bakat individu. Pastikan semua murid terlibat dalam tugasan pembelajaran yang mencabar dan bermakna. Sediakan struktur sokongan untuk murid berkeperluan dalam bentuk sesi bimbingan pembelajaran selepas sekolah. Beri lebih banyak peluang kepada mereka yang ingin belajar dengan lebih meluas atau lebih pantas. Galakkan dan permudahkan murid untuk mengadakan perbincangan bersama-sama guru selepas sekolah. Guna pakai strategi untuk menggalakkan tingkah laku yang sesuai. Pastikan pemahaman tentang cara pengendalian dan hukuman ke atas tingkah laku murid yang kurang sesuai. Beri sokongan yang mencukupi bagi guru untuk melaksanakan dasar ini. " Apabila pembelajaran dan perkembangan murid diutamakan dalam budaya sekolah, ia akan tersebar luas dan kita akan nampak pembelajaran dan penambahbaikan cara kerja secara berterusan di dalam semua aspek sekolah. Elsie Jeremiah, mantan Pengetua, Singapura 66
Cubalah! Terangkan dua cara anda boleh melaksanakan aktiviti pembelajaran rakan sebaya di kelas anda. 1. 2. 67 PROFIL SEKOLAH Boon Lay Secondary School Singapura Sekolah Menengah Awam 850 murid 90 kakitangan Aliran Akademik Biasa (5 tahun) Melengkapkan dan memenuhi syarat Kurikulum Akademik Modular Aliran Ekspres (4 tahun) 6.2 Pembelajaran berpandukan aspirasi Encik Tan Chor Pang Di Sekolah Menengah Boon Lay, aspirasi murid mendorong kepada penawaran program dalam sekolah. Sekolah menetapkan, memperkasakan dan menyediakan peluang kepada setiap murid untuk mencapai impian mereka. Kurikulum Akademik Modular (MAC) Kurikulum Akademik Modular (MAC) di Sekolah Menengah Boon Lay direka berpandukan hasrat untuk membolehkan murid meneroka dan belajar di luar tawaran pakej mata muridan mereka. Sebagai program pembelajaran kendiri, MAC berlangsung sejajar dengan pengajaran dalam kelas, di mana murid boleh belajar dalam talian dan menerima bimbingan peribadi secara berkala. Selepas murid melengkapkan kurikulum dan memenuhi kriterianya, mereka boleh memilih untuk menukar tahap mata muridan dan beralih daripada aliran 'Akademik Biasa' kepada aliran 'Ekspres'. 'O' Levels (Peperiksaan Kebangsaan Gred 10/11) Pendidikan pasca menengah 68
Murid yang tiada niat untuk mengikuti aliran Ekspres masih boleh memanfaatkan sumber rujukan tersebut sebagai pembelajaran di luar sekolah, ulangkaji atau bahan pembelajaran tambahan tanpa menukar aliran mereka secara rasmi. Melalui MAC, struktur pembelajaran dalam talian sudah disediakan. Guru dan murid sudah biasa dan selesa belajar melalui kelas secara maya. Budaya pembelajaran kendiri juga terbukti amat berguna semasa penutupan sekolah. Di Singapura, murid sekolah menengah mengikuti mata muridan dalam aliran 'Ekspres' (kursus selama 4 tahun) atau aliran 'Akademik Biasa' (kursus selama 5 tahun) berdasarkan keputusan Peperiksaan Kebangsaan Tahun 6 mereka. Program Modul Pembangunan Murid Program Modul Pembangunan Murid membantu murid menerokai bakat masing- masing, meneliti pilihan dan mencapai impian mereka melalui pembelajaran pengkayaan. Program ini disediakan untuk semua murid di sekolah. Ia menawarkan modul yang berkaitan dengan kreativiti dan vokasional bagi setiap murid untuk meneroka minat mereka dan mengasah bakat mereka di luar konteks akademik. Murid Sekolah Menengah Boon Lay secara umumnya mungkin kurang berminat untuk belajar dan mempunyai keputusan Peperiksaan Kebangsaan Tahun 6 yang lebih rendah. Program ini meluaskan aspirasi murid dan apa yang mungkin bagi mereka. Di Sekolah Menengah Boon Lay, setiap murid dibimbing untuk membina portfolio pembelajaran akademik dan mempelbagai pendedahan pengkayaan untuk membawa mereka ke tahap pendidikan seterusnya dan mencapai impian serta cita-cita mereka. Dua program pilihan yang dijelaskan ini secara bersama mendorong murid untuk mengurus pembelajaran mereka sendiri dan sentiasa berusaha untuk memperbaiki diri. Program seperti ini memberi peluang dan platform kepada murid untuk meneroka dan mengembangkan kemahiran serta bakat mereka secara holistik. Ia memperakui bahawa pembelajaran boleh berlaku dalam pelbagai bentuk dan seterusnya memperkukuhkan lagi budaya belajar. " Kita tidak boleh hanya bertumpu kepada keadaan semasa. Kita mesti melihat ke hadapan dan mula meletakkan asas yang sesuai untuk melengkapkan diri dalam menghadapi cabaran seterusnya. Tan Chor Pang, Pengetua Bersara, Singapura 69 Cubalah! Huraikan dua pembelajaran tambahan yang mungkin anda terokai untuk memperluaskan pembelajaran murid di luar kurikulum dan lingkungan sekolah. 1. 2. 70
6.3 Mewujudkan budaya belajar di sekolah anda SEBUAH PANDUAN Seorang pengetua yang memimpin melalui teladan haruslah memulakan dan menggalakkan perbincangan yang mengutamakan murid sebelum menangani isu- isu lain seperti kurikulum, pentaksiran dan ujian yang merupakan sistem sokongan kepada kejayaan murid. Berikut adalah beberapa cara untuk menjadikan pembelajaran sebagai tujuan utama sekolah: Tetapkan harapan yang tinggi dan jelas. Beri peluang kepada murid untuk menetapkan perjalanan pembelajaran mereka sendiri. Beri ruang kepada guru dan murid untuk menentukan cara yang terbaik bagi mereka untuk menguasai konsep dan strategi yang diperlukan. Perbanyakkan peluang untuk guru membincangkan kemajuan dengan murid. Murid menjadi lebih berminat dalam pembelajaran sekiranya mereka tahu perkembangan diri mereka sendiri. Jadikan pembelajaran usaha bersama dalam komuniti. Persaingan yang sihat dan mesra antara murid atau kumpulan adalah salah satu cara untuk merangsangkan kemajuan. Apabila murid saling mengenali dan boleh bekerjasama, suasana persahabatan dibangkitkan dan seterusnya mewujudkan hubungan yang mendalam dan sentiasa memberi sokongan antara satu sama lain. Libatkan ibu bapa, penjaga dan masyarakat dalam proses pembelajaran. Ini mengembangkan persefahaman dan kepercayaan antara semua pihak berkepentingan. Jangkakan dan terima bahawa kesilapan akan berlaku sebagai sebahagian daripada proses pembelajaran. Kongsikan kejayaan dan kegagalan anda sendiri. Raikan kejayaan. Luangkan masa dan usaha untuk berkongsi kegembiraan ke atas pencapaian. Diadaptasi dari "Creating a Culture of Learning at Your School" oleh Eastern Michigan University. 71 Catatkan pemikiran anda! 72
73 74
7 75 MEMUPUK PEMBELAJARAN SEPANJANG HAYAT DI KALANGAN GURU KITA Budaya pembelajaran yang menyeluruh di sekolah bermula dengan guru- gurunya. Dalam usaha memupuk budaya belajar di sekolah, peranan pemimpin untuk mendorong dan memberi sokongan kepada guru untuk terus belajar juga amat penting. Guru harus diperkasakan sebagai golongan pendidik yang sentiasa menambahbaik diri dan terus mengikuti perkembangan inovasi terkini dalam kurikulum, pedagogi dan pentaksiran pembelajaran. Seperti yang kita maklum, revolusi perindustrian, pandemik, bencana alam dan bencana buatan manusia boleh mengganggu kelangsungan pendidikan dan persekolahan. Guru perlu sentiasa bersedia untuk menyesuaikan diri dengan sempadan ilmu baharu. Sistem pembangunan guru yang mantap adalah mustahak untuk memastikan guru diperkasakan dan diberikan sokongan untuk menghadapi perubahan. Ini bukan sahaja akan memastikan kelancaran peralihan kepada paradigma baru pendidikan pada masa hadapan yang tidak menentu dan cepat berubah, tetapi juga memberi inspirasi kepada guru untuk menginovasikan cara pengajaran dan pembelajaran baharu dan kreatif demi kebaikan murid di dalam kelas. Dalam budaya belajar, guru melihat diri sebagai murid sepanjang hayat yang sentiasa meningkatkan pengetahuan dan kefahaman dalam profesion perguruan dan ilmu pengetahuan mata muridan, serta apa jua yang diperlukan dalam menyediakan murid untuk mengharungi masa hadapan yang sentiasa berkembang. 7.1 Membantu guru supaya mereka terus maju Cik Yenny Dwi Maria PROFIL SEKOLAH SMPN 211 Jakarta Jakarta, Indonesia Sekolah Menengah Awam 670 murid Ramai yang tidak bersedia untuk menghadapi perubahan besar dalam pengajaran dan pembelajaran akibat gangguan persekolahan. Namun, Cik Yenny Dwi Maria melihatnya sebagai peluang bagi beliau dan gurunya untuk melakukan pembangunan kendiri. Apabila budaya belajar yang utuh diterapkan di sekolah, guru akan lebih sanggup dan bersemangat untuk terus meningkatkan diri dan rakan sekerja mereka. 43 kakitangan Bagi Yenny, memanfaatkan budaya belajar di sekolahnya bermaksud mengatasi rintangan cabaran baharu dan mengupayakan gurunya dengan cara pemikiran dan sumber sokongan yang sesuai untuk menyesuaikan diri dengan perubahan situasi dengan lebih awal. Halangan awal Penyelesaian Penyemakan semula kurikulum, penekanan terhadap pembelajaran dan pentaksiran oleh kerajaan Sentiasa memaklumkan guru mengenai pengemaskinian oleh kerajaan dan merujuk guru kepada sumber sokongan dan kursus yang tersedia. 76
Hambatan awal Penyelesaian Guru tidak arif dalam penggunaan ICT Pemerkasaan guru dari segi teknologi, pedagogi dan perubahan dasar pendidikan baharu: Menjalankan latihan ICT dua hari sebelum penutupan sekolah. Selepas penutupan sekolah, latihan guru dan komuniti pembelajaran profesional beralih ke mod dalam talian. Malah, guru-guru mengadakan sesi latihan sesama mereka untuk berlatih menggunakan aplikasi pengajaran secara maya seperti Microsoft Teams dan Google Meet. Mengadakan sesi bimbingan dan pementoran sesama rakan sekerja dalam kumpulan kecil secara dalam talian dan bersemuka di sekolah. Guru yang menghadapi masalah teknikal boleh memohon pertolongan di sekolah. Pasukan pengurusan sekolah mendekati semua guru secara peribadi untuk menawarkan bantuan dan menghubungkan setiap guru dengan seorang rakan kerja untuk saling menyokong antara satu sama lain. Menyediakan manual, tutorial dan rakaman yang diperlukan untuk membiasakan guru dengan aplikasi teknologi yang disasarkan. Tip Ingat bahawa teknologi hanyalah alat untuk menyampaikan isi kandungan pembelajaran. Isi kandungan pembelajaran adalah lebih penting daripada teknologi; pembelajaran dalam talian bukanlah tertumpu kepada kemudahan teknologi terkini. 77 Hambatan awal Penyelesaian Penjauhan dan kesejahteraan guru Mengekalkan dan mengukuhkan ikatan dalam kalangan guru dan kakitangan: Mencipta peluang untuk guru merancang pembelajaran berasaskan projek merentas mata muridan. Mengadakan aktiviti kurikulum tambahan untuk guru dan kakitangan seperti penerbitan buku. Memberi pengiktirafan dan ganjaran sebagai tanda terima kasih dan menunjukkan penghargaan ke atas kerja keras mereka. Memerhatikan keadaan guru secara berkala untuk memastikan mereka berada di landasan yang betul dan memberikan sokongan apabila diperlukan. Dalam Bahasa Indonesia, GURU adalah perkataan yang dipendekkan daripada DIGUGU dan DITIRU yang bermaksud seseorang yang dipercayai dan diikuti. Sebagai model contoh, guru mempunyai tanggungjawab untuk menerima baik budaya pembelajaran sepanjang hayat, bersiap sedia untuk masa hadapan yang sentiasa berubah dan membimbing murid untuk menghadapi era perubahan baharu. " Guru sejati adalah murid sepanjang hayat yang tidak pernah berhenti memperbaiki diri. Yenny Dwi Maria, Pengetua, SMPN 211 Jakarta 78
Cubalah! Bagaimanakah anda boleh menerapkan budaya pembelajaran sepanjang hayat dalam kalangan guru anda? Terangkan dua cara untuk mewujudkan peluang bagi guru anda untuk meneruskan perkembangan profesional mereka sendiri: 1. 2. 79 7.2 Membangunkan pembangunan profesional secara berstruktur Cik Elsie Jeremiah PROFIL SEKOLAH Kuo Chuan Presbyterian Secondary School Singapura Sekolah Menengah Awam Sekolah Menengah Kuo Chuan Presbyterian menyedari bahawa guru merupakan penggerak utama dalam usaha pembentukan budaya belajar di sekolah. Yang lebih penting lagi, guru sendiri adalah murid aktif dalam budaya belajar. Guru harus melibatkan diri dalam perjalanan pembelajaran masing-masing secara aktif, sebelum memainkan peranan untuk menginspirasi mereka. murid 1,000 murid 100 kakitangan Kepimpinan sekolah harus mengetuai usaha dengan mempamerkan tingkah laku yang akan mendorong budaya belajar yang menyeronokkan dalam kalangan guru dan murid. Para pemimpin sekolah mesti memperkasakan kakitangan sekolah, memberikan autonomi pengajaran kepada guru, mengambil risiko secara berhemat, memaafkan kesilapan yang tidak disengajakan dan memberi peluang untuk pembetulan. Sekolah harus membuka ruang kepada guru untuk menterjemahkan pengetahuan mereka kepada amalan pengajaran untuk menggalakkan peningkatan kemahiran. " Sekiranya setiap guru percaya bahawa setiap kanak- kanak mampu dan ingin belajar, dan sekiranya setiap guru dapat melibatkan setiap kanak-kanak dalam kelas dan menjadikan hampir setiap hari pembelajaran itu menyeronokkan, maka budaya belajar yang meluas akan dibentuk. Elsie Jeremiah, mantan Pengetua, Singapura 80
81 Cik Elsie Jeremiah dan pasukannya menggalakkan dan melengkapkan guru untuk melibatkan diri di dalam pembentukan budaya belajar melalui program Pembangunan Profesional yang komprehensif dan berterusan selama bertahun-tahun: Setiap dua minggu, masa diperuntukkan untuk perkembangan profesional dalam kemahiran umum secara berkumpulan, dan setiap minggu untuk pembelajaran berdasarkan mata muridan. Guru juga digalakkan untuk mengambil bahagian dalam peluang pembelajaran lain melalui platform antara sekolah dan platform kebangsaan. Ruang dan masa dikhaskan supaya guru boleh bereksperimen dengan pelbagai strategi pengajaran dan pembelajaran bagi mencetus idea baharu serta mencari kaedah inovatif untuk menarik minat murid dan untuk pembelajaran yang lebih mendalam. Setiap guru diperuntukkan masa ini di dalam jadual mereka. Dana tersedia bagi guru dan rakan sekerja untuk menterjemahkan idea-idea yang baik kepada kaedah pengajaran yang boleh digunakan. Peluang juga disediakan untuk guru berkongsi strategi pengajaran inovatif mereka di platform kebangsaan dan antarabangsa. Tip Kekurangan sumber boleh menjadi suatu kekangan. Oleh itu, para pemimpin sekolah harus memikirkan cara untuk mewujudkan ruang dan masa supaya guru boleh bereksperimen dan menerokai strategi pengajaran dan pembelajaran yang baharu. Bereksperimen dengan strategi pengajaran Sekolah Menengah Kuo Chuan Presbyterian menggalakkan guru-gurunya untuk menjana dan mencuba idea baharu yang boleh meningkatkan hasil pembelajaran murid dalam kelas. Pembangunan profesional berterusan yang ditawarkan sepanjang tahun juga melengkapkan guru dengan kemahiran mendalam dan kefahaman konsep yang membolehkan mereka membuat perancangan pengajaran yang menarik dan menyeronokkan. Pengalaman seperti ini meningkatkan semangat keserakanan antara kakitangan sekolah, mendorong kerja berpasukan dan eksperimen serta memperkukuhkan hubungan sesama guru. Keseronokan pembelajaran akan tersebar secara semulajadi di dalam kelas apabila para guru sendiri bersifat kreatif dan berinspirasi. Sebagai contoh, para guru Geografi di sekolah tersebut mendapat tahu tentang strategi pembelajaran berasaskan permainan untuk meningkatkan penglibatan murid di dalam kelas. Kumpulan yang dianggotai oleh tiga guru itu kemudian bersama-sama mengembangkan idea mainan berpapan untuk mengajar konsep geografi melalui pembelajaran secara kebetulan dan eksperimental. Mereka membentangkan draf idea itu kepada Elsie dan pasukannya untuk pertimbangan mereka. Setelah memenuhi kriteria sekolah, permainan itu telah diluluskan dan dibangunkan sebagai alat bantu mengajar yang digunakan oleh jabatan Geografi. Para murid sedang memmuridi konsep geografi melalui pembelajaran insidental dan eksperimental. 82
Cubalah! Senaraikan dua cara yang anda boleh mendukung dan menyokong guru-guru anda untuk menginovasikan idea unik yang boleh meningkatkan pengalaman pembelajaran murid: 1. 2. 83 7.3 Ekosistem pengajaran dan pembelajaran yang menyeluruh Puan Wai Yin Pryke PROFIL NEGARA Singapura 350 Sekolah Awam 1-12 32,500 guru Selama bertahun-tahun, Kementerian Pendidikan Singapura telah bekerjasama dengan ramai rakan strategik untuk membina struktur yang memberi sokongan kepada perkembangan dan pembelajaran guru. Sebagai contoh, Akademi Guru Singapura mengetuai inisiatif perkembangan berterusan guru dan kakitangan di bawah seliaan Kementerian. Ini memupuk budaya perkembangan profesional dan kecemerlangan profesional yang diketuai oleh para guru sendiri dan mewujudkan struktur sokongan yang kuat untuk membantu para guru. Pangkalan sumber dan program disediakan secara berpusat dan secara khusus di dalam portal pembangunan profesional untuk menyokong dan menggalakkan guru dari semua sekolah untuk sama-sama meningkatkan diri mereka secara profesional. EDUCATION " Pepatah ini sering kita dengar"usaha membesarkan seorang anak adalah usaha seluruh kampung". Begitu juga dengan guru. Guru dibentuk, dan bukannya dilahirkan. Wai Yin Pryke, Mantan Pengetua, Singapura 84
85 Memastikan kemampanan ekosistem pembangunan guru Kementerian menyediakan sistem yang jelas dan tersusun untuk mendorong budaya pembelajaran sepanjang hayat di kalangan guru: Semangat Keempunyaan Guru, Kepimpinan Guru: Guru dilihat sebagai golongan profesional yang berupaya untuk memutuskan cara pembelajaran dan menambah baik pedagogi masing-masing. Sokongan kepada guru disediakan di setiap peringkat; Bimbingan dan Pementoran: Bimbingan dan pementoran disediakan oleh guru kanan dan guru pemimpin di peringkat sekolah; Kemajuan Kerjaya: Program latihan berstruktur disediakan di setiap tahap kenaikan pangkat yang membabitkan perubahan peranan untuk membolehkan guru terus belajar dan berkembang; Pembelajaran Kolaboratif: Guru boleh menyertai komuniti pembelajaran profesional di luar sekolah mereka yang lazimnya diketuai oleh guru pakar untuk mendapatkan pendedahan yang lebih luas dan memmuridi amalan terbaik daripada para guru sekolah lain; Kerjasama Industri: Guru-guru juga digalakkan untuk memmuridi dari sektor lain di luar konteks pendidikan bagi "memperluaskan perspektif, mencipta pengalaman pembelajaran baharu untuk perkembangan profesional dan memperkayakan pembelajaran murid"; Pembelajaran 'Figital': Pembelajaran guru kini adalah 'figital' iaitu gabungan fizikal dan digital. Walaupun latihan bersemuka lebih digemari sebelum ini, semakin banyak latihan guru kini diadakan dalam talian, bahkan sebelum musim pandemik lagi. Seperti yang disebutkan sebelum ini, Kementerian telah membangunkan portal khusus supaya para guru boleh menerokai dan mendaftarkan diri untuk peluang memmuridi dan melakarkan perjalanan pembelajaran mereka sendiri; Platform perkongsian guru: Persidangan guru diadakan secara besar-besaran setiap dua tahun supaya guru boleh mempamerkan amalan inovatif, membina rangkaian profesional bersama guru lain dan memmuridi antara satu sama lain. Menyesuaikan proses proses untuk sekolah anda Sebagai sistem pendidikan yang kecil dan berpusat, sistem pendidikan Singapura adalah unik di rantau ini. Walaubagaimanapun, sekolah dan daerah lain masih boleh menyesuaikan diri dengan sistem sebegini untuk mewujudkan struktur sokongan dan rangkaian rakan strategik masing-masing yang akan memberi manfaat kepada para guru: Jangan lihat dari sudut pandangan sistem kebangsaan. Bentukkan 'pakatan' dengan sekolah yang mempunyai pemikiran yang sama dalam kelompok geografi anda. Contohnya, terdapat rangkaian kumpulan seperti Musyawarah Guru Mata Muridan di Indonesia di mana guru mata muridan dari sekolah yang berbeza berkumpul untuk membincangkan cabaran pengajaran dan memmuridi antara satu sama lain; Tetapkan matlamat yang besar dan mulakan secara kecil-kecilan. Tentukan bidang aspek kerjasama yang anda inginkan untuk pembelajaran guru dan murid: Adakah terdapat sekolah dalam daerah anda yang anda boleh berkolaborasi? Adakah peluang untuk pertukaran guru antara sekolah boleh diwujudkan? Bolehkah anda menganjurkan sesi perkongsian mengenai sesuatu bidang kepakaran? 86
Bagaimanakah pula dengan rakan perniagaan di kawasan anda? Bolehkah mereka menganjurkan ceramah mengenai cara pemikiran inovatif bagi guru anda? Bolehkah syarikat besar memberi tajaan kepada program sandaran guru di organisasi tersebut? Perkembangan guru adalah perjalanan sepanjang hayat yang perlu disokong oleh para pemimpin dengan masa dan sumber. Sokongan sedikit manapun amat membantu untuk mewujudkan dan mendorong budaya belajar di kalangan guru. Semangat gotong royong atau kerjasama tentunya akan membantu meningkatkan semangat guru dan murid untuk terus memperbaiki diri dan menjadi murid sepanjang hayat. 87 Catatkan pemikiran anda! 88
89 90
SOALAN RENUNGAN 1. TAKRIFKAN DALAM KONTEKS ANDA Apakah budaya yang ingin saya bina? Kenapa saya ingin membina budaya ini? Apakah maksud budaya ini dalam konteks sekolah saya? 91 2. KENALPASTI DAN BANGUNKAN PERANCANGAN Apakah data atau maklumat yang saya perlukan untuk menilai budaya semasa? Bagaimanakah saya boleh mengumpulkannya? Apakah bidang yang perlu saya fokuskan? 92
Apakah struktur sedia ada di sekolah yang saya boleh gunakan untuk menyusun pelan tindakan saya? 3. BERKOMUNIKASI, LIBATKAN DAN LAKSANAKAN Apakah mesej utama saya? 93 Bagaimanakah saya boleh berkomunikasi secara berkesan dengan kumpulan pihak berkepentingan yang berbeza untuk mendapatkan sokongan mereka? Bagaimanakah saya boleh melaksanakan rancangan tersebut? 94
95 Siapakah yang boleh saya libatkan? Apakah kekangan yang mungkin muncul? 4. PANTAU, KUKUHKAN, KEKALKAN USAHA Apakah proses pemantauan yang saya ada? Bagaimanakah saya tahu sekiranya budaya ini telah diterapkan dalam sekolah? 96
97 Apakah yang saya boleh lakukan untuk mengukuhkan lagi budaya ini? Bagaimanakah saya boleh memastikan penerusan usaha ini? PESANAN PENUTUP Siri Making HEADway pertama kami, Kepimpinan Pendidikan dalam Krisis dilancarkan sebagai respon terus kepada impak krisis COVID-19 terhadap persekolahan. Berikutan webinar yang diiringi buku panduan yang telah diterjemahkan ke dalam Bahasa Indonesia dan Bahasa Vietnam untuk disampaikan kepada lebih ramai pendidik di rantau ini, kami mendapat maklum balas daripada anda, rakan-rakan kami, tentang kepentingan siri ini, bukan sahaja dalam usaha mengharungi krisis ini, malah juga dalam usaha pembangkitan semula dengan lebih baik. Siri kedua ini mencuba untuk menghuraikan konsep budaya sekolah yang tampak kabur dan memberi contoh-contoh praktikal daripada pendidik di rantau ini kepada pembaca. Dalam buku panduan ini, kami telah berkongsi pendekatan yang diambil oleh pemimpin sekolah di negara-negara Asia Tenggara ini untuk membina budaya positif di sekolah mereka. Kami memberi contoh bagaimana pemimpin sekolah mentakrifkan budaya sekolah mereka, membina budaya penyayang dan belas kasihan antara pendidik, murid dan masyarakat dan yang lebih penting, menanam budaya belajar di sekolah mereka. Kami berharap buku panduan ini akan memberi beberapa tips dan strategi yang anda boleh cuba untuk memperkukuhkan budaya positif di sekolah anda. Krisis COVID-19 memberi peluang kepada kita yang berkhidmat di sektor pendidikan untuk memikirkan semula pendekatan pendidikan untuk pemimpin masa hadapan. Sekiranya kita ingin menyaksikan anjakan yang diinginkan dalam kurikulum, pedagogi dan pentaksiran, kita perlu memastikan bahawa sekolah kita mempunyai budaya yang membolehkan dan menggalakkan inovasi. Budaya adalah ciri utama mana-mana organisasi. Begitu juga dengan sekolah. Saya menyeru anda untuk menggunakan buku panduan ini sebagai rujukan usaha anda untuk mempromosikan budaya sekolah yang positif dalam norma baharu ini. Terima kasih. Vignesh Louis Naidu Pengarah, Pengoperasian The HEAD Foundation Imbas untuk menonton siri webinar The HEAD Foundation Budaya Sekolah Positif dalam Norma Baharu. 98
99 Making HEADway Siri webinar Making HEADway dan buku panduannya yang berfokuskan pengamal dalam sektor pendidikan ini dicadang, dirancang, dan dilancarkan oleh The HEAD Foundation pada tahun 2020 sebagai respon terhadap krisis COVID-19. Dalam setiap siri webinar dan buku panduan ini, ahli akademik terkemuka dan pakar pendidik serantau berkongsi strategi dan tips tentang kaedah dalam menangani penutupan sekolah dan pendekatan untuk memastikan ketahanan penyampaian pendidikan di sekolah dan sistem pendidikan untuk menghadapi cabaran masa hadapan dan membangkit semula dengan lebih baik. Tonton rakaman webinar di sini: Dapatkan e-buku panduan di sini: Juga dalam seri ini KEPIMPINAN PENDIDIKAN DALAM KRISIS Dalam penerbitan pertama Making HEADway ini, pemimpin sekolah dari Asia Tenggara menunjukkan bagaimana mereka memimpin perubahan sekolah dan sistem untuk menghadapi gangguan persekolahan yang disebabkan oleh COVID-19, manakala pakar kepimpinan pendidikan terkemuka membincangkan cara penyesuaian strategi dan tips ini untuk sekolah. MERAPATKAN JURANG DALAM PEMBELAJARAN JARAK JAUH Jurang ekuiti pendidikan yang melebar akibat daripada pandemik COVID-19 ini hangat diperkatakan. Namun, apa yang boleh dilakukan untuk menangani isu ini? Dalam siri ini, kami menerokai langkah yang boleh diambil oleh sekolah dan komuniti untuk memastikan bahawa semua murid mempunyai akses kepada kaedah dan sumber yang mereka perlukan untuk belajar dengan lebih bermakna. Selain daripada platform dalam talian, bagaimanakah sekolah boleh memanfaatkan teknologi lain seperti radio atau televisyen dalam pengajaran jarak jauh? Memberi impak positif di Asia melalui pendidikan berkualiti dan penjagaan kesihatan yang berkesan The HEAD Foundation adalah organisasi amal yang ditubuhkan pada tahun 2013 di Singapura untuk menyumbang kepada pembangunan lestari di Asia. headfoundation.org 83
The HEAD Foundation adalah Pertubuhan Amal Antarabangsa yang berdaftar dengan Pesuruhjaya bagi Badan-Badan Amal di Singapura. 20 Upper Circular Road The Riverwalk #02-21 Singapore 058416 headfoundation.org TheHEADFoundation @HEAD_Foundation The HEAD Foundation The HEAD Foundation